title: Carlos Prío Socarrás

text: Kuten tuona aikakautena hänen asemassaan olevalta mieheltä voidaan olettaa, Socarrás rakasti kauniita naisia. Hän meni uudelleen naimisiin María Antonieta Tarrero de Príon kanssa Miamissa, avioliitosta seurauksena oli ainakin viisi lasta. Hänellä oli myös kaksi lasta ensimmäisen vaimonsa Celia Touzet:n kanssa, minkä lisäksi hänellä oli yksi avioliiton ulkopuolinen lapsi.


title: Carlos Prío Socarrás

text: Carlos Socarrás vietti viimeiset vuotensa liikemiehenä Miamissa. Vuonna 1977 varaton Socarrás teki itsemurhan Miamissa.


title: Carlos Prío Socarrás

text: Socarrásin toinen vaimo Maria Tarrero jatkaa tämän poliittista työtä. Hänen ensimmäisen avioliittonsa vanhempi poika Carlos Prio Touzet toimii arkkitehtina Miamissa.


title: Excalibur – sankarin miekka

text: Excalibur – sankarin miekka (Excalibur, 1981) on John Boormanin ohjaama, kuningas Arthurista ja pyöreän pöydän ritareista kertova elokuva. Nimensä mukaisesti elokuvan keskiössä on Excalibur, Arthurin kuuluisa miekka.


title: Excalibur – sankarin miekka

text: Käsikirjoitus pohjautuu Thomas Maloryn teokseen "Le Morte d'Arthur", mutta poikkeaa siitä monin tavoin, esimerkiksi Maloryn tarinan kristilliset sävyt on häivytetty. Boorman ja Pallenberg pyrkivät sen sijaan korostamaan tarinan myyttistä ja pakanallista luonnetta ja ottivat mukaan aineksia myös muista Arthur-legendoista.


title: Excalibur – sankarin miekka

text: Elokuvan pääosissa ovat Nigel Terry (kuningas Arthur), Helen Mirren (Morgana), Nicol Williamson (Merlin), Nicholas Clay (Lancelot) ja Cherie Lunghi (Guinevere). Sivuosissa on tulevia kuuluisuuksia: Liam Neeson (Gawain), Patrick Stewart (kuningas Leondegrance), Clive Swift (sir Hector) ja Gabriel Byrne (Uther Pendragon).


title: Excalibur – sankarin miekka

text: "Video-oppaassa" vuodelta 1994 Kari Salminen kutsuu Boormania ”maailman vakavimmaksi elokuvaohjaajaksi”, jonka "Excaliburin" hän näkee tavallista juonielokuvaa syvällisempänä, mutta ajoittain sekavana kuvituksena elämää paljon syvemmästä ja laveammasta aiheesta. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: SSC Napoli

text: Società Sportiva Calcio Napoli on vuonna 1926 perustettu italialainen jalkapalloseura Napolin kaupungista. Seura pelaa Italian pääsarjassa Serie A:ssa, jossa se on viettänyt suurimman osan historiastaan.


title: SSC Napoli

text: Seuran parhaat vuodet sijoittuvat 1980-luvun jälkipuolelle kun Diego Maradona pelasi seurassa. Tuona aikana Napoli voitti kaksi scudettoa ja kerran UEFA Cupin. Nämä ovat Napolin merkittävimmät saavutukset, mutta se on myös voittanut neljä kertaa Coppa Italian. Näillä saavutuksilla se on Etelä-Italian menestyksekkäin seura.


title: SSC Napoli

text: Alkuperäinen SSC Napoli meni talousvaikeuksien myötä konkurssiin vuonna 2004 ja sen tilalle perustettiin kolmannelle sarjatasolle uusi seura nimellä "Napoli Soccer". Uusi seura osti nimioikeudet konkurssipesältä vuonna 2006 ja palasi aiemmalle nimelle, vuodesta 2007 SSC Napoli on esiintynyt jälleen pääsarjassa.


title: SSC Napoli

text: Ottelunsa Napoli pelaa Stadio San Paololla, jolle mahtuu noin 60 000 katsojaa. Napolin värit ovat taivaansininen ja valkoinen. Seura tunnetaan myös lempinimillä Azzurri ja Partenopei.


title: Paharpur

text: Paharpur on rauniokaupunki Bangladeshissa. Mahayana-buddhalaiset asuttivat kaupunkia 700-luvulta 1200-luvulle. Paharpur on erityisen arvokas muistomerkki buddhalaisesta arkkitehtuurista, jonka esimerkkiä seurattiin ympäri Etelä-Aasiaa. Se on ollut Etelä-Aasian suurin yksittäinen buddhalaisluostari ja huomattava buddhalaisen tiiliarkkitehtuurin saavutus. On ajateltu sen olleen mallina 400 vuotta myöhemmin Kaakkois-Aasiaan tehdylle Angkor Watille.


title: Paharpur

text: Kaupungin arkeologisesti merkittävin rakennus on suuri luostari, "Sompur Bihara". Palan kuningaskunnan hallitsija Dharmapala rakensi luostarin 700-luvulla aasialaiseksi oppimis- ja pyhiinvaelluskeskukseksi. Luostarikompleksin pinta-ala on 85 000 m² ja se koostuu 177 luostarikammiosta, useista stupista ja temppeleistä sekä lukuisista muista sivurakennuksista. Luostarin koristellut terrakottalaatat esittävät jumalia, kasveja, eläimiä, miehiä ja naisia. Vuonna 1985 luostari valittiin UNESCOn maailmanperintölistalle.


title: Paharpur

text: Luostarista erillään on Paharpurin keskuspyhäkkö, joka on keskiaikaisen insinööritaidon ihme, sillä se on rakennettu kokonaan tiilistä ilman savilaastia. Tiileen oli turvauduttava, sillä alueella ei juurikaan ole kiviä. Pyhäkkö oli keskeltä avoin neliö, jossa oli kolme tasoa. Ensimmäinen tasanne on 3 metriä korkea ja 4 825 m²:n laajuinen. Toinen tasanne on vastaavasti 4 m korkea ja 2 620 m²:n laajuinen. Tornin korkein osa, kolmas tasanne on nykyisin 15-metrinen, mutta sen arvellaan olleen 22-metrinen. Sen pinta-ala on 400 m².


title: Sinfonia nro 9 (Dvořák)

text:
Antonín Dvořákin sinfonia nro 9 e-molli op. 95, lisänimeltään "Uudesta maailmasta", valmistui vuonna 1892, kun Dvořák asui New Yorkissa.
Sinfonia on säveltäjänsä tunnetuimpia teoksia, ja se on nauttinut yleisön suosiota kantaesityksestään asti. Dvořák sisällytti teokseen Yhdysvaltojen intiaanien ja angloamerikkalaisten sävelmiä. Mieleenjäävä on 2. osan englannintorvisoolo on spirituaalityylinen teema, joka tunnetaan Yhdysvalloissa myös nimellä "Goin' Home". Se ei kuitenkaan ole kansansävelmä, vaan se on tullut erillisenä suosituksi Dvořákin oppilaan William Arms Fisherin sovituksena vuodelta 1922.


title: Sinfonia nro 9 (Dvořák)

text: Sinfoniassa on neljä osaa:Teoksen kantaesittivät New Yorkin filharmonikot Anton Seidlin johdolla Carnegie Hallissa 16. joulukuuta 1893.


title: John Kibowen

text: John Kibowen (s. 21. huhtikuuta 1969 Changach, Kenia) on kenialainen kestävyys- ja maastojuoksija, joka kuuluu kalenjin-heimon keiyo-haaraan.


title: John Kibowen

text: Kibowenin ensimmäiset kansainväliset arvokisat olivat Ateenan MM-kisat 1997, joissa hän karsiutui 1 500 metrin juoksun alkuerissä. Samana vuonna hän oli IAAF:n GP-finaalissa neljäs mailin juoksussa. Vuonna 1998 hän voitti maastojuoksun maailmanmestaruuden lyhyellä matkalla Marrakechissä järjestetyissä MM-kisoissa. Samana vuonna hän oli voittamassa maantieviestijuoksun MM-kultaa ja sijoittui GP-finaalissa 1 500 metrillä neljänneksi. Hän ei kilpaillut vuonna 1999 loukkaantumisten takia, mutta 2000 hän voitti toisen maastojuoksun MM-kultansa voittamalla Vilamouran MM-kisoissa lyhyen matkan kilpailun. Vuonna 2001 hän oli Oostenden maastojuoksun MM-kisoissa lyhyellä matkalla seitsemäs, mutta Edmontonin MM-kisoissa hän voitti pronssia 5 000 metrin juoksussa ajalla 13.05,20. Saman vuoden syyskuussa hän juoksi GP-finaalissa yhdeksänneksi 3 000 metrin juoksussa.


title: John Kibowen

text: Kibowen voitti MM-hopeaa 2003 Lausannessa maastojuoksun MM-kisojen lyhyellä matkalla. Samana vuonna hän sijoittui neljänneksi Pariisin MM-kisoissa 5 000 metrillä ajalla 12.54,07 ja toiseksi 3 000 metrillä ajalla 7.38,21. 2004 Brysselin maastojuoksun MM-kisoissa hän oli lyhyellä matkalla kolmaskymmenestoinen. Ateenan olympialaisissa hän oli 5 000 metrillä kuudes. Vuonna 2005 Kibowen sijoittui Helsingin MM-kisoissa 5 000 metrillä kuudenneksi ja samalla matkalla kahdeksanneksi. Fukuokan maastojuoksun MM-kisoissa 2006 hän oli pitkällä matkalla kahdestoista ja oli samalla voittamassa joukkuekilpailun MM-kultaa.


title: Tony Virta

text: Tony Virta (s. 28. kesäkuuta 1972 Hämeenlinna) on suomalainen entinen jääkiekkoilija. Hänen pelipaikkansa oli useimmiten laitahyökkääjä, mutta hän pelasi satunnaisesti myös keskushyökkääjänä.


title: Tony Virta

text: Virta aloitti uransa HPK:ssa kaudella 1991–1992, jolloin hän pääsi pelaamaan 23 ottelua SM-liigassa. Hän jatkoi pelaamistaan "Kerhossa" aina vuoteen 1996 saakka, kunnes päätti vaihtaa maisemaa Saksan DEL-liigan Frankfurt Lionsiin. Hän pelasi Lionseissa kauden 1996–1997 ja teki silloin 48 runkosarjan ottelussa 26 tehopistettä. Virta ei saanut kuitenkaan itsestään vieläkään parastaan irti ja paluu Suomeen tuli Saksassa vietetyn vuoden jälkeen ajankohtaiseksi. Tällä kertaa "Toke" päätti ottaa vastaan Turun Palloseuran sopimustarjouksen. Turussa mies löysi itsestään pistenikkarin ja hän pelasikin TPS:n riveissä neljä kautta.


title: Tony Virta

text: Viimeisellä kaudellaan Turussa Virta tehtaili peräti 60 tehopistettä. Hänet valittiin samalla SM-liigan runkosarjan parhaaksi pelaajaksi ja palkittiin Lasse Oksanen -palkinnolla. Hyvin sujuneen kauden jälkeen NHL-seura Minnesota Wild kiinnostui miehen palveluksista ja otti tämän joukkueeseensa. "Toke" pääsi pelaamaan NHL:ssä kahdeksan ottelua, joissa syntyi kohtuulliset viisi tehopistettä. Kahdeksan ottelun jälkeen Wild lähetti miehen farmiseura Houston Aerosiin, jossa "Toke" auttoi joukkuetta hienosti 58 pisteellään.


title: Tony Virta

text: 2002–2003 Virta ei kuitenkaan saanut paikkaa Wildin miehistössä, eikä pelaaminen AHL-liigassakaan ei enää kiinnostanut, joten hän palasi Eurooppaan, määränpäänään Ruotsin Elitserienin Södertälje SK. Södertäljessä ottelut jäivät kuitenkin vain viiteen. Kaudeksi 2003–2004 Tony päätti palata kotikonnuilleen Hämeenlinnaan ja kasvattajaseura HPK:hon. Kyseisellä kaudella hän oli seuransa paras pistemies 38 pisteellä. Tämän kauden jälkeen Virta halusi vielä kerran näyttää kyntensä ulkomailla ja tällä kertaa suuntana oli Sveitsi ja Zürich Lions, jossa hän pelasi kauden 2004–2005.


title: Tony Virta

text: Sveitsin kauden jälkeen Tony Virta palasi jälleen SM-liigaan, mutta tällä kertaa Jokereihin. Kaudella 2005–2006 tullut polvivamma oli päättää Virran uran. Hän joutui Ville Koistisen taklaamaksi joulukuussa 2005 ja palasi kaukaloon keväällä 2006. Polvivamma kuitenkin uusiutui, eikä kauden 2006–2007 alussa näyttänyt vielä varmalta, että pystyisikö hän jatkamaan uraansa. Virta toipui kuitenkin loppukaudeksi. Kolmen Jokereissa vietetyn kauden jälkeen Virta teki sopimuksen HPK:oon.


title: Tony Virta

text: Virta pelasi kaudella 2008–2009 Jääkiekon SM-liigassa HPK:ssa toimien joukkueensa kapteenina. Hän pelasi seurassa tammikuuhun 2010 asti, jolloin siirtyi ruotsalaiseen Leksands IF -joukkueeseen.


title: Tony Virta

text: Virta lopetti uransa kevääseen 2015.


title: Tony Virta

text: Virta teki maajoukkuedebyyttinsä Euro Hockey Touriin kuuluvassa Sweden Hockey Games -turnauksessa keväällä 1999. Seuraavana keväänä Virta pelasi itsensä myös Suomen MM-joukkueeseen. Ensimmäisen aikuisten arvokisaottelunsa Virta pelasi Pietarissa 2000 Itävaltaa vastaan. Suomi voitti Pietarista pronssia.


title: Tony Virta

text: Saksan kisoissa 2001 Virta oli Suomen parhaimpia pistemiehiä tehoilla 2+6 ja oli voittamassa hopeaa. Kotikisoihin 2003 Virta valittiin myös mukaan, mutta hänen kisapassinsa leimattiin vasta kesken turnauksen, eikä hän pelannut kuin kaksi ottelua.


title: Tony Virta

text: Virta on arvokisaedustustensa lisäksi edustanut Suomea useissa maaotteluissa. Euro Hockey Tourin Tšekin turnauksessa Virta sai kunnian toimia Suomen kapteenina syksyllä 2005.


title: Star Wreck: Legacy

text: Star Wreck: Legacy on vanhojen Star Wreck -elokuvien kokoelma. Mukana on myös muita vanhempia Samuli Torssosen lyhytelokuvia. Kokoelma julkaistiin 4. elokuuta 2006 Assembly-tapahtumassa.


title: Star Wreck: Legacy

text: Kokoelma sisältää seuraavat elokuvat:


title: Kuningas Leondegrance

text: Kuningas Leondegrance tai Leodegrance on kuningas Arthuriin liittyvissä tarinoissa Guineveren isä ja niitä harvoja pikkukuninkaita, jotka hyväksyvät Arthurin yliherruuden. Leondegrancen valtakunta Cameliard sijaitsee Etelä-Englannissa, mutta sen tarkka sijainti jää epäselväksi. Leondegrance on palvellut Arthurin biologista isää Uther Pendragonia ja Utherin kuoltua hänen säilytettäväkseen on uskottu pyöreä pöytä. Kun Arthur ja Guinevere menevät naimisiin, antaa Leondegrance pyöreän pöydän heille häälahjaksi.


title: Peregrin Tuk

text: Peregrin Tuk eli Pippin on kuvitteellinen J.R.R. Tolkienin kirjoittaman "Taru sormusten herrasta" -trilogian henkilöhahmo.


title: Peregrin Tuk

text: Pippin on hobitti. Hän syntyi Konnun vuonna 1390 nuorimpana neljästä sisaruksesta. Hänen isänsä oli Paladin II Tuk ja äitinsä Angervo Törmä. Pippin on Meriadoc Rankkibukin serkku isänsä puolelta ja he ovat lähes erottamattomat ystävät. Pippin on myös (kaukaista) sukua Frodo Reppulille.


title: Peregrin Tuk

text: Pippin on luonteeltaan utelias ja kekseliäs. Hänen kommelluksensa ajavat usein hänet ja ystävänsä vaikeuksiin, mutta joskus hänen hyväntahtoisuutensa ja urheutensa myös palkitaan. Peter Jacksonin elokuvatrilogiassa Pippiniä esittää Billy Boyd.


title: Peregrin Tuk

text: Peregrin Tuk lähtee ystäviensä Frodo Reppulin, Meriadoc Rankkibukin ja Samvais Gamgin mukana Rivendelliin ja liityy siellä myös Sormuksen Saattueeseen. Saattueen hajoamisen jälkeen örkit kaappaavat hänet ja Meriadoc Rankkibukin ja aikovat viedä heidät Sarumanille Rohanin kautta, mutta he pakenevat Fangornin metsään rohanilaisten hyökätessä örkkejä vastaan. Metsässä he tapaavat Puuparta-entin, joka vie heidät kotiinsa. Hobittien uutiset saavat entit kokoontumaan entkäräjille, joilla he päättävät hyökätä Rautapihaan. Hobitit lähtevät enttien mukaan tuhoamaan Rautapihaa. Sarumanin kukistumisen jälkeen Peregrin päätyy Gandalf Valkoisen kanssa Minas Tirithiin ja vannoo siellä uskollisuutta käskynhaltija Denethorille. Hän pelastaa siellä ollessaan Faramirin roviolta ja taistelee myöhemmin Mustalla portilla.


title: Peregrin Tuk

text: Palattuaan Barad-Dûrin tuhon jälkeen Kontuun Peregrin ottaa vaimokseen (vuonna 1427) Suuralhon Timantin. Heidän poikansa Faramir syntyy vuonna 1430. Vuonna 1484 thain Peregrin ratsastaa ystävänsä Meriadocin kanssa Gondoriin, ja viettää siellä loput elinvuotensa. Hänen ja Meriadocin hautojen kerrotaan olevan kuninkaan kummankin puolen.


title: Brescia Calcio

text: Brescia Calcio on italialainen jalkapalloseura Brescian kaupungista Lombardiasta. Seura on perustettu vuonna 1911. Sen värit ovat sininen ja valkoinen. Se pelaa ottelunsa Mario Rigamontilla jolle mahtuu noin 27 000 katsojaa. Brescia on viettänyt suurimman osan historiastaan Serie B:ssä, mutta kaudella 2010–2011 se pelasi Serie A:ssa 22. kautensa.


title: Brescia Calcio

text: Roberto Baggio pelasi seurassa neljän kauden ajan vuosia 2000–2004. Nuo vuodet joukkue pelasi Serie A:ssa, mutta Baggion lopettamisen jälkeen se sijoittui kaudella 2004–2005 sijalle 19 ja putosi Serie B:hen. Kaudella 2005 Brescia sijoittui Serie B:ssä sijalle 10. Keväällä 2010 Brescia voitti nousukarsinnan finaalissa Torinon maalein 2–1 ja nousi ylimmälle sarjatasolle.


title: John Carew

text: John Alieu Carew (s. 5. syyskuuta 1979 Oslo, Norja) on norjalainen jalkapalloilija. Carew oli pelipaikaltaan hyökkääjä.


title: John Carew

text: Isokokoisen Carewin isä on gambialainen, äiti norjalainen. Carew aloitti ammattilaisuransa vuonna 1997 Vålerengassa, jossa hän voitti Norjan Cupin. Rosenborgiin hän siirtyi vuonna 1999, josta hän siirtyi vuonna 2000 Primera Divisiónin Valenciaan esiinnyttyään hyvin Rosenborgin paidassa Mestarien liigassa. Kauden 2003–2004 Carew vietti lainalla Serie A:n AS Romassa.


title: John Carew

text: Vuonna 2004 Beşiktaş osti Carewin. Carew pelasi siellä kuitenkin vain yhden kauden, sillä Gérard Houllier tarjoutui ostamaan hänet Lyoniin kauden 2005–2006 alkaessa. Vuoden 2007 alussa Carew siirtyi Aston Villaan, josta vaihdossa Lyoniin siirtyi tšekkihyökkääjä Milan Baros. Vuoden 2011 alussa hän pelasi 10 ottelua lainalla Stoke Cityssä. Kaudeksi 2011–2012 Carew siirtyi West Ham Unitediin. Carew lopetti uransa kauden 2011-2012 jälkeen.


title: John Carew

text: Norjan maajoukkueessa Carew pelasi 91 ottelua ja teki niissä 24 maalia.


title: Bedford

text: Bedford voi tarkoittaa seuraavia:


title: Jano

text: Jano on tuntemus, joka ilmaisee elimistön tarvitsevan nestettä.


title: Jano

text: Jano syntyy, kun elimistön vesipitoisuudet laskevat, suolapitoisuus kasvaa ja veren tilavuus pienenee. Nämä muutokset havaitaan sydän- ja verisuonijärjestelmän painereseptoreissa sekä aivojen hypotalamuksen suolapitoisuusherkissä soluissa. Sen seurauksena aivolisäke vapauttaa antidiureettista hormonia (ADH), joka saa munuaiset estämään veden kulkua ja tuottamaan vähemmän virtsaa. Munuaiset erittävät vereen reniini-entsyymiä, ja reaktiosarjan jälkeen muodostuu angiotensiini II -hormonia. Sen havaitsee aivokaaren alainen elin, joka on yhteydessä hypotalamukseen. Janon tunne syntyy, kun hypotalamus aktivoi enemmän ADH:tä tuottavia soluja. Jano saa eliön juomaan, mikä palauttaa nestetasapainon.


title: Jano

text: Jos ihminen ei juo, vaikka janottaa, seurauksena on kuivuminen ja huono olo, heikotus tai ummetus. Ilman janoa juominen taas johtaa nesteen poistumiseen nopeasti elimistöstä ja vaaraan, että elimistön neste- ja suolatasapaino häiriintyy tai aiheutuu vesipöhö.


title: Jano

text: Janontunne heikkenee ihmisen vanhetessa, sillä aivot eivät enää käske juomaan riittävän usein. Lääkkeet voivat aiheuttaa suun kuivumista, jota voi lievittää muutenkin kuin juomalla. Lisääntynyt jano on yksi diabeteksen oireista.


title: Sosiogrammi

text: Sosiogrammi on graafinen esitys tietyn henkilön sosiaalisista siteistä eli eräänlainen ihmissuhdekaavio. Sosiogrammi voidaan tehdä eri kriteereillä, esimerkiksi sosiaalista suhteista tai vaikutuskanavista. Sosiogrammi laaditaan ryhmän jäsenille tehdyn kyselyn avulla. Sitä käytetään esimerkiksi kouluissa opetusryhmän sosiaalisia kartoitettaessa. Tällöin sosiogrammi kuvaa sitä, onko ryhmässä erityisen suosittuja tai eristäytyneitä oppilaita.


title: Eero Korte

text: Eero Korte (s. 20. syyskuuta 1987 Orimattila) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Hän on pelipaikaltaan keskikenttäpelaaja.


title: Eero Korte

text: Hänen kasvattajaseuransa on Lahden Reipas, jossa hän pelasi kaikki juniorivuotensa. Korte nostettiin FC Lahden rinkiin ja pelasi ensimmäisen liigaottelunsa kaudella 2004, vain 16 vuoden iässä. Ensimmäinen liigamaali näki päivänvalonsa vuonna 2005. Johtuen useista loukkaantumisista hän nousi merkittävään rooliin joukkueessaan vasta kaudella 2006 pelaten valtaosassa sarjaotteluita. Vuonna 2008 Korte oli jo yksi tärkeimpiä tekijöitä, kun FC Lahti sijoittui sarjassa kolmanneksi ja saavutti historiansa ensimmäisen Veikkausliiga-mitalin.


title: Eero Korte

text: Korte siirtyi JJK Jyväskylään kaudeksi 2011 FC Lahden pudottua Ykköseen.


title: Eero Korte

text: Korte on käynyt useasti Euroopassa harjoitusleireillä, ollen muun muassa ollut Ajaxin, Chelsean ja Fiorentinan testattavana. Korte on pelannut myös useita otteluita Suomen alle 17- ja 19-vuotiaiden maajoukkueissa. Lokakuussa 2007 Korte kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelattavassa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.


title: Gerardo Machado

text: Gerardo Machado y Morales (s. 27. syyskuuta 1871, Santa Clara, Kuuba – 29. maaliskuuta 1939, Miami Beach, Florida) oli Kuuban itsenäisyystaistelun veteraani ja maan viides presidentti vuodesta 1925 vuoteen 1933. Hänet valittiin suurella äänimäärällä, mutta hänestä kehittyi yksi man ankarimmista diktaattoreista.


title: Gerardo Machado

text: Machado oli lähtöisin hyvin köyhistä oloista ja ennen itsenäisyystaisteluun liittymistään hänellä oli pohjallaan ainoastaan hyvin lyhyt ja muodollinen koulutus. Ammatiltaan hän oli teurastaja mistä seurauksena hänellä oli ainoastaan kolme sormea vasemmassa kädessään.


title: Gerardo Machado

text: Huolimatta köyhistä taustoistaan Machado nousi arvossa nopeasti ja hänestä tuli hieman yli parikymppisenä maansa itsenäisyystaistelun nuorin kenraali. Machado taisteli Kuuban keskisissä provinsseissa yhdessä José Miguel Gómezin kanssa joka myös tunnettiin lempinimellä "Hai". Itsenäisyystaistelun päätyttyä Yhdysvaltojen maihinnousuun ja miehitykseen vuonna 1898 Machado toimi aluejohtajana synnyinkaupungissaan Santa Clarassa. Selvittämättömästi alkanut tulipalo tuhosi kaikki dokumentit Machadon (rikollisesta) menneisyydestä vain vähän sen jälkeen, kun hänet oli valittu virkaansa.


title: Gerardo Machado

text: Poliittisen uransa alussa Gerardo Machado pyrki kuvernööriksi Las Villasin provinssiin, mutta ei tullut valituksi. Samoihin aikoihin hän lähti mukaan yritystoimintaan ja toimi "Compañía Cubana de Electricidad" yrityksen toimitusjohtajana. Yritys hallitsi hallitsi sähköntuotantoa ja jakelua maan pääkaupunki Havannan alueella. Samaan aikaan hän toimi aktiivisena jäsenenä Kuuban Liberaalisessa Puolueessa eri tehtävissä taistelutoverinsa José Miguel Gómezin hallinnossa. Gomez oli valittu vaaleilla Kuuban presidentiksi vuonna 1908.


title: Gerardo Machado

text: Vuonna 1924 Gerardo Machado pyrki Kuuban presidentiksi vastaehdokkaanaan Mario G. Menocal ja tuli valituksi. Machadon teemoina ja ajavana voimana toimi maassa tuona aikana kukoistanut nationalismi sekä hänen edellisen presidentin Alfredo Zayasin taustatuki. Vaaleissa Machado voitti äänestyksen viidessä Kuuban kuudesta osavaltiosta.


title: Gerardo Machado

text: Machadon presidenttikautta leimasi heti alusta alkaen hänen edeltäjiään paljon parempi organisointikyky. Presidenttikaudellaan Machado yksinkertaisti maan byrokraattista koneistoa ja verotti Yhdysvaltalaisia sijoituksia maassa. Samaan aikaan hän sijoitti valtion varoja maan tieverkon, kaivostoiminnan, teollisuuden ja turismin kehittämiseen. Hänen suurimpana saavutuksenaan pidetään että samaan aikaan kun hän tuki Yhdysvaltojen sijoituksia maassa hän piti myös kiinni maansa suvereenisuudesta.


title: Gerardo Machado

text: Varjopuolena hallintonsa saavutuksille Machadon toimintaa Kuuban presidenttinä voidaan pitää lähes diktatuurina. Tästä selkeänä osoituksena olivat muun muassa poliittisten vastustajien vainot sekä pyrkimys estää kansan vapaa tiedonsaanti. Hänen asenteensa oli niin patrioottinen että kaikkia sitä vastustavia kommentteja pidettiin epäpatrioottisina. Toisena epäonnistumisen piirteenä pidetään että hän unohti koko joukon maan perustavista ongelmista, tästä seurauksena monien mielestä maa oli paratiisi ulkomaalaisille ja orpokoti maan kansalaisille.


title: Gerardo Machado

text: Ensimmäisellä äänestyskerrallaan Machado oli luvannut pyrkiä presidentiksi vain yhdelle kaudelle. Antamastaan lupauksesta huolimatta hän pyrki presidentiksi vuonna 1928 uudelle kuusivuotiskaudelle. Edellisellä kaudella tekemiensä poliittisten muutosten takia hänen uudelleenvalintansa oli selviö ja hänet valittiin uudelleen selvällä äänten enemmistöllä. Kuitenkin samaan aikaan hänen valtakoneistossaan alkoi esiintyä vakavia piirteitä kuten pyrkimys matkia Italian johtajan Benito Mussolinin fasistista hallintoa. Tästä seurauksena oli entisestään pahenevat poliittiset vainot.


title: Gerardo Machado

text: Vuonna 1929 tapahtuneet muutokset taloudessa ja poliittisessa ilmapiirissä merkitsivät lopun alkua Machadon hallinnolle. Ensimmäisenä oireena oli vasemmistolaisen oppositiojohtaja Julio Antonio Mellan murha Meksikossa. Machadon kerrotaan olleen murhan takana. Lisää ongelmia toi Wall Streetin pörssiromahdus. Tämän seurauksena ulkomaiset sijoitukset maahan romahtivat vuonna 1930 alle 10 prosenttiin edellisvuodesta ja maan talous ajautui kaaokseen. Kuuban pääasiallisena tulonlähteenä oli sokeri minkä hinta oli romahtanut Wall Streetin pörssiromahduksen seurauksena. Talouden romahduksen seurauksena Machadon hallitus ei pystynyt maksamaan palkkoja. Maan budjettivajetta paikatakseen ja vallassa pysyäkseen Machadon hallinto oli pakotettu lainaamaan rahaa ulkomailta. Kyseinen toimenpide ei kuitenkaan johtanut haluttuihin tavoitteisiin vaan yhdessä muiden poliittisten ja sosiaalisten ongelmien kanssa vain lisäsi maan talouden epävakautta.


title: Gerardo Machado

text: Vuonna 1930 epävakaus oli edennyt jo vakavalle tasolle. Tästä seurasi että Machadon perustaman salaisen poliisin otteet vain kovenivat ja poliittinen vaino vain paheni entisestään. Vuonna 1931 muut itsenäisyystaistelun entiset johtohahmot nousivat kapinaan hallintoa vastaan. Samaan aikaan maan sosiaalisiin ongelmiin kyllästynyt kansa vaati vapaita vaaleja minkä seurauksena Machado ilmoitti pysyvänsä presidenttinä 20. toukokuuta 1935 asti. Tämä ei kuitenkaan riittänyt vaientamaan kansaa ja vuonna 1933 asioiden saamasta käänteestä huolestunut Yhdysvaltain presidentti Franklin D. Roosevelt lähetti edustajansa Havannaan neuvottelemaan maan tilanteen rauhoittamiseksi.


title: Gerardo Machado

text: Edustajana toimi Sumner Welles. Wellesin toiminnan, kansan protestien sekä yleisen poliittisen ilmapiirin muutoksien seurauksena Machado suostui luopumaan vallasta. Muun ohella vallasta luopumiseen vaikutti keskeisesti vuoden 1933 yleislakko sekä seikka että maan kenraalikunta lakkasi tukemasta Machadon hallintoa. Luovuttuaan vallasta Machadon pakeni maasta ja maan presidentiksi asettui itsenäisyystaistelun sankari Carlos Manuel de Céspedes y Quesadain. Hänenkin valtakautensa tosin jäi lyhyeksi ja hänet syöstiin vallasta Fulgencio Batistan johtamassa "Kersanttien Vallankaappauksessa" 5. syyskuuta 1933.


title: Gerardo Machado

text: Machado lähti Floridaan, mutta kuubalaissiirtolaiset kävivät hänen kimppuunsa. Hän satkoi Kanadaan ja Saksaan, ja palasi Floridaan 1930-luvun lopulla. Hän kuoli Miamissa 1939.


title: Atlantic Airways

text: Atlantic Airways on Färsaarten kansallinen lentoyhtiö. Se on perustettu vuonna 1987. Se operoi kotimaan ja ulkomaan lentoja Vágarin lentoasemalta. Yhtiön fäärinkielinen nimi on Atlantsflog.Atlantic Airwaysin laivasto koostuu seuraavista lentokoneista ja helikoptereista. (elokuu 2018)


title: Kikwit

text: Kikwit on kaupunki Lounais-Kongossa, Kwilu-joen rannalla. Se on Kwilun maakunnan pääkaupunki ja tärkein kaupallinen keskus. Vuoden 2004 arvion mukaan siellä asui 294 210 asukasta.


title: Kikwit

text: Kikwitissä puhutaan kitubaa.


title: Kikwit

text: Vuonna 1995 kaupungissa puhkesi Ebola-viruksen aiheuttama epidemia, jonka seurauksena 316 henkilöä sairastui ja 245 menehtyi.


title: Rastatukka

text: Rastatukka eli takkutukka () on tukka, joka on käsitelty lukuisiksi pitkähköiksi takuiksi.


title: Rastatukka

text: Nykypäivän takkutukan alkuperä on Jamaikan rastafarikulttuurissa ja reggaemusiikissa. Jamaikalla rastahiukset kuuluvat rastafari-liikkeeseen.


title: M/S Birka Stockholm

text: M/S Birka Stockholm (aiemmalta nimeltään M/S Birka Paradise) on Birka Line -laivayhtiön (pääasiallinen omistaja Eckerö Line) Maarianhamina–Tukholma-reitillä liikennöivä risteilyalus. Vuodesta 2006 lähtien Birka on tehnyt kesäisin useita pidempiä risteilyjä Tukholmasta.


title: M/S Birka Stockholm

text: Alus on tasokkaasti sisustettu ja muistuttaa kokoa lukuun ottamatta Karibianmeren loistoristeilijöitä. Laivalla on muun muassa ympärivuotinen auringonotto- ja uintimahdollisuus. Alus on alun perinkin tarkoitettu vain risteilykäyttöön, minkä vuoksi siinä ei ole autokantta.


title: M/S Birka Stockholm

text: Kaikissa Birkan hyteissä on ainakin kaksi sänkyä, WC, suihku, puhelin, hiustenkuivaaja ja ilmastointi.


title: BatMUD

text: BatMUD on suomalainen MUD-peli ("Multi-user dungeon") eli moninpelattava tekstiseikkailupeli. "BatMUD" syntyi Teknillisessä korkeakoulussa Janne Frösenin vetämänä harrastusprojektina vuonna 1990, ja sitä on sen jälkeen päivitetty säännöllisesti. "BatMUDin" nimi juontaa juurensa palvelinkoneen alkuperäisestä osoitteesta "batman.cs.hut.fi" ja on yksi vanhimmista LPMud-pohjaisista peleistä.


title: BatMUD

text: Peli on englanninkielinen, mutta suurin osa pelaajakunnasta on suomalaisia. Vuonna 2014 pelillä oli noin 5 000 aktiivista pelaajaa.


title: BatMUD

text: Peli on genreltään huumorilla höystettyä keskiaikaista fantasiaa. Tarkoituksena on seikkailla pelimaailmassa ja taistella hirviöitä vastaan. Vihollisia surmaamalla pelaaja saa kokemuspisteitä ja saalista. Pelaaminen muistuttaa tekstiseikkailupelejä, eli pelaaja syöttää komentonsa tekstinä ja saa vastauksena tekstin, jossa kerrotaan miten maailma reagoi pelaajaan. Yhden pelaajan sijaan Mudissa on kuitenkin useita pelaajia samassa maailmassa syöttämässä komentoja reaaliaikaisesti.


title: BatMUD

text: Oman hahmon ulkonäköä voi vapaasti räätälöidä ja itseilmaisu on rajoittamatonta. BatMUDin lukuisten velhojen ("wizard" tai "immortal") ansiosta peliä kehitetään ja uutta sisältöä tarjotaan pelaajille jatkuvasti. Pelimaailma on täynnä erilaisia rotuja, kiltoja, tehtäviä sekä mahdollisuuksia. Tekstipohjaisuutensa takia BatMUDin, kuten muidenkin MUDien, aloituskynnys on korkeahko. Peli on viime vuosien aikana kuitenkin muuttunut huomattavasti käyttäjäystävällisemmäksi, niin käyttöliittymältään kuin ideologialtaan. Käyttöliittymä on kehittynyt erityisesti uuden BatClientin myötä. Jotkut vapaaehtoiset pelaajat ovat saaneet ylläpitäjiltä eräänlaisen avustajastatuksen ("newbie-helper"). He vastailevat uusien pelaajien esittämiin kysymyksiin ja yrittävät neuvoa mahdollisuuksien mukaan, mieluiten "newbie"-kanavalla. Peliin on myös mahdollista tutustua vierailijana, "guest", mikä ei vaadi rekisteröitymistä, mutta sillä tavoin pelistä saa jonkinlaisen kuvan.


title: BatMUD

text: Toisinaan peli käyttää suomen kieltä luomaan mystiikkaa ja eksotiikkaa, ja samalla huvittamaan suomenkielisiä käyttäjiä. Esimerkiksi "floating letters" -loitsun taikasanoina on "lentäviä lauseita". Pelissä on mahdollista muun muassa rakentaa omia kaupunkeja ja käydä meritaisteluita. Pelissä on myös vaihtuvat vuodenajat ja säät.


title: BatMUD

text: Samanaikaisia käyttäjiä pelissä on satoja. Käyttäjäkunta koostuu velhoista ja pelaajista, "mortals". "Wizardit", suomalaisittain "wizut" eli velhot ovat entisiä pelaajia, jotka ovat siirtyneet pelaamisesta kehittäjäpuolelle. Vuosittain kehittäjien joukkoon liittyy muutamia pelaajia.


title: BatMUD

text: Alun perin, toisin kuin monessa muussa MUDissa tai useimmissa verkkopeleissä, BatMUDissa ei saanut rekisteröidä useampia pelihahmoja. Heinäkuusta 2011 toisen hahmon luominen on mudista löytyvällä laitteella mahdollista.


title: BatMUD

text: Kaikki pelihahmot voivat käydä läpi reinkarnaatioprosessin, jossa pelaajan kokemuspisteet vapautetaan uudelleen käytettäväksi, joten pelaaja voi vaihtaa hahmoa, taustaa ja kiltoja melko vapaasti. Seurauksena tästä pelaajan ei myöskään tarvitse kehittää useampaa hahmoa, vaan samalla hahmolla voi pelata kaikkia rotuja ja hahmoluokkia reinkarnaatiotaian avulla, toisin kuin useimmissa verkkopeleissä.


title: BatMUD

text: Hahmot joutuvat valitsemaan aluksi taustan (background) viidestä mahdollisesta: paimentolainen ("nomad"), sivistynyt ("civilized"), maaginen ("magical"), hyvä uskonnollinen ("good religious"), tai paha uskonnollinen ("evil religious"). Tämän jälkeen voidaan valita hahmon rotu, joita on 44 erilaista, joskin kaikki eivät ole heti käytettävissä. Eri rodut sopivat eri taustoihin eri tavoilla; esimerkiksi haltioille ("elf") soveltuu maaginen tausta, kun taas susimiehille ("wolfmen") soveltuu paimentolaistausta. Kehityttyään hieman hahmon kannattaa liittyä kiltaan, jonka kautta oppii uusia taitoja ja loitsuja. Kiltoihin liittyminen riippuu taitotasosta, hahmon taustasta ja rodusta.Pelihahmo pystyy saavuttamaan maksimissaan tason 100. 10 ensimmäistä tasoa menevät automaattisesti hahmon taustaan, seuraavat 5 tasoa rotukiltaan, ja siitä seuraavat pelaajan valitsemiin kiltoihin tai societyihin . Poikkeuksena ovat pelaajat jotka uhraavat 150, 225 tai 375 miljoonaa kokemuspistettä saadakseen uudelleensyntyneen ("reborn") statuksen . Uudelleensyntyneet pelihahmot voivat halutessaan jättää ottamatta uudelleensyntymiensä lukumäärää vastaavan määrän tasoja rotukilloista ja käyttää nämä ylimääräiset tasot muihin kiltoihin.


title: BatMUD

text: Aseita ja muita esineitä pelissä on tuhansittain, eikä täydellistä esinelistaa ole koskaan julkaistu. Valuuttana pelissä on virtuaalinen kulta, mutta harvinaisissa erikoistapauksissa käytetään myös "task point" -pisteitä, joita on mahdollista saada tekemällä positiivista PR:ää pelille, raportoimalla bugeja, lahjoittamalla rahaa pelin ylläpitämiseksi tai muuten peliä tukemalla. Oikealla rahalla kauppaa pelissä ei saa käydä. Myös pelin ulkopuolisten asioiden ja esineiden kaupustelu on kiellettyä.


title: BatMUD

text: Pääsääntöisesti muiden pelaajien tappaminen "hyvästä syystä" on sallittua ja pelimekaniikka tukee pelaajien välistä taistelua. Kuitenkin syyttömien sivullisten tappaminen ja massamurhaaminen on kiellettyä ja uusien pelaajien tappaminen epäsuotavaa.


title: BatMUD

text: Hardcore BatMUD on vaihtoehtoinen varsinaisesta BatMUDista erillinen peli, jossa hahmot ovat monin tavoin huomattavasti taitavampia, mutta eivät palaa enää peliin ensimmäisen kuoleman jälkeen. Edellä mainittujen pelien alueita, kiltoja ja esineitä päivitetään aika ajoin myös Hardcore Batiin. Myös kommunikointi on mahdollista kummankin pelin pelaajien välillä. Peli avattiin yleiseen käyttöön 25. joulukuuta 2001.


title: BatMUD

text: Heti alussa peli yhdistyi tamperelaisten teekkarien ylläpitämän Herwood-mud-pelin kanssa. BatMUD osoittautui niin suosituksi, että pian sitä pyörittämään piti perustaa yritys Balanced Alternative Techniques ry. Vaikka lahjoitusten avulla peliä pystyi pyörittämään paremmilta palvelimilta, ajoittain pääsyä peliin piti silti rajoittaa niiden riittämättömyyden vuoksi.


title: Alkiolevy

text: Alkiolevy on sisäsolumassan osa, josta kehittyy alkio. Alkiolevy lohkeaa alkionystyn keskimmäisestä osasta.


title: Alleghenyvuoret

text: Alleghenyvuoret on vuoristo Pohjois-Amerikan itäosassa. Se on osa Appalakkeja, ja ulottuu Pennsylvanian, Marylandin ja Länsi-Virginian osavaltioihin. Länsi-Virginian puolella Alleghenyvuorten rinteillä kasvaa pihlaja, punakuusi ("Picea rubens") ja palsamipihta ("Abies balsamea"), jotka muuten ovat paljon pohjoisempia lajeja.


title: Alleghenyvuoret

text: Alleghenyvuorten huippuja:


title: Divinefire

text: Divinefire on kahden ruotsalaismiehen ja yhden suomalaismiehen muodostama kristillinen, sinfonista power metalia soittava yhtye, joka perustettiin keväällä 2004. Yhtye on julkaissut viisi albumia. Yhtyeessä on ollut vierailijoita muun muassa Narniasta ja Renascentista.Yhtyeen levyillä ovat vierailleet muun muassa:


title: Kuopio tanssii ja soi

text:
Kuopio tanssii ja soi on Pohjoismaiden vanhin ja laajin kansainvälinen tanssifestivaali. Viikon mittaisessa ohjelmassa on tanssi- ja musiikkiesityksiä sekä koulutusta.
Idean tapahtuman järjestämisestä sai vuonna 1967 Kuopion kaupungin silloinen orkesterinjohtaja Lauri Siimes, palattuaan opintomatkaltaan Yhdysvalloista. Tapahtuman ideointiin osallistui Siimeksen lisäksi Kuopion silloinen kaupunginjohtaja Eino Luukkonen, teatterijohtaja Aimo Hiltunen sekä Kuopion balettikoulun silloinen johtaja Elsa Sylvestersson. Festivaalia on järjestetty vuodesta 1970 lähtien, jolloin festivaali oli nimeltään Kuopio tanssii. Vuonna 1971 tapahtuman nimi muutettiin nykyiseksi, "Kuopio Tanssii ja Soi".


title: Kuopio tanssii ja soi

text: Kuopio tanssii ja soi -tapahtuman taiteellisena johtajana toimii Jorma Uotinen (2002–) ja toiminnanjohtajana Anna Pitkänen (1996–).


title: Kuopio tanssii ja soi

text: Festivaalin ohjelmisto koostuu noin kahdestakymmenestä nykytanssin, klassisen baletin ja folkloren (mm. flamenco, breakdance) tanssiesityksestä, noin neljästäkymmenestä tanssin ammattilaisille, harrastajille ja aloittelijoille tarkoitetusta tanssikurssista, sekä kattavasta tori-, klubi- ym. ilmaisohjelmatarjonnasta. Vuosittain festivaalin eri tapahtumissa vierailee kymmeniätuhansia ihmisiä.


title: Kuopio tanssii ja soi

text: Finland Festivals nimesi Kuopio tanssii ja soi -tapahtuman vuoden 2006 festivaaliksi. Vuonna 2009 järjestettiin 40. Kuopio tanssii ja soi (11.–17.6.2009), joka ylitti tavoitteensa. Esitykset keräsivät yli 8 000 katsojaa.


title: Finland Festivals

text:
Finland Festivals ry toimii eri taiteenalojen kulttuuritapahtumia järjestävien jäsentensä yhteiselimenä ja edunvalvojana sekä edistää niiden arvostusta, markkinointia ja tiedotusta kotimaassa ja ulkomailla. Yhdistys on perustettu vuonna 1968.
FF toimii piiriinsä kuuluvien tapahtumien yhteistyön kehittäjänä ja etujärjestönä kulttuurin ja matkailun alalla sekä markkinointi- ja tiedotuselimenä.


title: Finland Festivals

text: Keskeisiä toimintamuotoja ovat julkaisu-, markkinointi- ja tiedotustoiminta, internet, extranet, tutkimus, jäsentapahtumien toimi- ja luottamushenkilöiden koulutus sekä muu jäsentapahtumien palvelutoiminta. Finland Festivals osallistuu kansainväliseen yhteistyöhön ja markkinointiin edistääkseen jäsenfestivaaliensa verkottumista ja kehittääkseen uusia yhteistyön sisältöjä ja muotoja.


title: Finland Festivals

text: Finland Festivalsin kokonaisjäsenmäärä vuonna 2012 on 77 ja festivaaleja on yli 80. Kaikki taiteenalat ovat edustettuina. Jäsenfestivaalin kokonaisyleisömäärä on lähes kaksi miljoonaa.


title: Finland Festivals

text: Uusia jäseniä otettaessa kiinnitetään erityisesti huomiota ohjelmiston laatuun ja suunnitteluun, pitkäjännitteisyyteen, järjestelyjen tasoon ja festivaalitunnelmaan. Talouden pitää olla sellaisessa kunnossa, että festivaalin voidaan uskoa jatkavan vähintään kolme vuotta. Nimekkäimpiä jäsenfestivaaleja ovat Helsingin juhlaviikot, Kaustinen Folk Music Festival, Kuhmon Kamarimusiikki, Pori Jazz, Savonlinnan Oopperajuhlat ja Tampereen Teatterikesä.


title: Finland Festivals

text: Finland Festivalsin tutkimuksen mukaan suomalaiset festivaalit hankkivat itse paljon suuremman osan tuloistaan kuin kulttuuri-instituutiot keskimäärin. Tutkimuksen mukaan keskimäärin 69 prosenttia tuloista kertyy pääsylipuista, sponsoreilta ja muusta omasta tulonhankinnasta. Selvitys perustui järjestön jäsenfestivaalien avainlukuihin vuodelta 2007. Tutkituilla 74 festivaalilla oli vakinaisia henkilökunnan jäseniä vain 159. Tapahtumiin tarvittiin runsas 2 000 tilapäistyöntekijää, mutta enemmistö oli talkooväkeä, jota oli peräti 5 500.


title: Finland Festivals

text: Lähde


title: Finland Festivals

text: Finland Festivals nimeää vuosittain Vuoden festivaaliksi sellaisen tapahtuman, joka on tehnyt poikkeuksellisen vahvaa ja korkeatasoista työtä sekä normaalin toimintansa kehittämiseksi että luomalla uutta sisältöä ja parantamalla palveluja.


title: José Miguel Gómez

text: José Miguel Gómez (6. kesäkuuta 1853, Santa Clara, Kuuba - 13. kesäkuuta 1921, New York, USA) oli Kuuban toinen presidentti.


title: José Miguel Gómez

text: José Miguel Gómez syntyi vauraaseen plantaasinomistajaperheeseen. Jo nuorena Gómez osoitti taipumuksia sotilasuralle ja jo ennen 20. syntymäpäiväänsä hän liittyi armeijaan ja taisteli ensin kymmenvuotisessa sodassa ja myöhemmin pienessä sodassa espanjalaisia vastaan. Alle 24-vuotiaana hän oli kohonnut everstiluutnantiksi.


title: José Miguel Gómez

text: Vuonna 1895 Gómez liittyi taistelijana Kuuban itsenäisyyssotaan, jossa palveli synnyinkaupunkinsa prikaatin johtajana ja nousi nopeasti everstiluutnantin arvoon. Santa Clarassa vietettynä aikana hänestä tuli paitsi merkittävä sotilaallinen johtaja myös arvostettu poliittinen hahmo. Tuona aikana hän osallistui myös "Perustuslailliseen konferenssiin" joka laati maalle sen ensimmäisen varsinaisen perustuslain. Yhdysvaltain miehityksen päätyttyä Gómezista tuli Santa Claran alueen kuvernööri.


title: José Miguel Gómez

text: 28. tammikuuta 1908 Gómezista tuli Kuuban toinen presidentti. Hänen presidenttikauttaan leimasivat paluu vanhaan ajatteluun muun muassa siten, että hallituksen virkamiesten valta kasvoi ja byrokratia lisääntyi. Kuten moten Karibianmeren alueen johtajista häntä ennen ja jälkeen, Gómez osoitti taipumusta hallita kaikkia hallinnon aloja liki tyrannimaisella otteella. Hän ei kuitenkaan kaudellaan syyllistynyt varsinaisiin ylilyönteihin kuten muun muassa seuraajansa Gerardo Machado.


title: José Miguel Gómez

text: Gómezin hallinnon ainoina varsinaisina ylilyönteinä voidaan pitää muun muassa hyökkäystä kenraali "Pino" Guerraa vastaan. Hyökkäyksen toteuttivat kapinalliset voimat jotka vastustivat hänen nimittämistään maan armeijan johtoon. Myös Gómezin hallintoa syytettiin tapauksesta, mutta maan tavan mukaan heitä ei koskaan osoitettu syyllisiksi taikka syytetty oikeudessa.


title: José Miguel Gómez

text: Gómez toimi maansa presidenttinä kahden kauden ajan. Kautensa päättyttyä 20. toukokuuta 1913 hän erosi virastaan. Maassa tapahtuneiden poliittisen ilmapiirin muutosten seurauksena José Gómez pakeni Yhdysvaltoihin jossa kuoli 1921.


title: Like Kustannus

text: Like Kustannus Oy on vuonna 1987 perustettu kirjakustantamo. Like on yleiskustantamo, jonka vahvuuksia ovat musiikki- ja populaarikulttuurikirjat, sarjakuvat, elokuva- ja teatterikirjat, scifi ja yhteiskunnallisesti kantaa ottavat kirjat.


title: Like Kustannus

text: Like Kustannus perustettiin vuonna 1987 Vanhan kuppilassa. Kustantamo syntyi Helsingin yliopiston matemaattisten aineiden opiskelijoiden ainejärjestön Limeksen Elokuvakerhon (lyhenne Lieke) elokuvakirjahankkeesta. Alkuperäisestä nimestä Lieke jouduttiin luopumaan, koska kyseessä oli suojattu sukunimi. Perustajajäseniä olivat muun muassa Hannu Paloviita, Timo Ernamo ja Mika Siltala. Kustantamon ensimmäiset julkaisut olivat pääasiassa elokuvakäsikirjoituksia. Ensimmäinen myyntimenestys oli Ralf Königin "Tappajakondomi"-sarjakuva, minkä innoittamana alettiin julkaista enemmänkin koti- ja ulkomaisia sarjakuvia. Myös kaunokirjallinen julkaisutoiminta alkoi vähitellen, ja Mikael Niemen "Populäärimusiikkia Vittulajänkältä" nousi suurmenestykseksi. Vuonna 1994 Like perusti oman lehtensä "Like-uutiset", mikä kasvatti pienkustantamon näkyvyyttä.


title: Like Kustannus

text: Yhdessä Suomen rauhanpuolustajien kanssa Like alkoi julkaista yhteiskunnalliseen kirjallisuuteen keskittyvää "Pystykorva"-sarjaa. Kääntöpiiri-kustantamon oston jälkeen perustettiin myös yhteiskunnallista naisnäkökulmaa esiin tuova "Kääntöpiiri"-sarja. Vuonna 1999 Like luopui omasta kirjapainostaan.


title: Like Kustannus

text: Liken kotimaisia kirjailijoita ovat muun muassa Kyllikki Villa ja Arno Kotro sekä Kauko Röyhkä, Kikka Laitinen ja Jouni Hynynen musiikin puolelta. Sofi Oksanen siirtyi Liken leipiin loppuvuodesta 2011. Lisäksi kustantamo on julkaissut kantaa ottavia teoksia varteenotettavilta ulkomaisilta kirjailijoilta, kuten Ryszard Kapuścińskilta ja Noam Chomskylta. Käännetyistä ulkomaisten muusikkojen teoksista suurin menestys on ollut Mötley Crüe -yhtyeen raisu historiikki "Törkytehdas".


title: Like Kustannus

text: Vuoden 2006 alusta lähtien Like Kustannus on toiminut itsenäisenä yhtiönä Otavan alaisuudessa. Vuonna 2013 Liken johto koostui seuraavista henkilöistä:


title: Two Witches

text: Two Witches on vuonna 1987 Tampereella perustettu goottirock-yhtye. Yhtye toimi alun perin nimellä "Noidat", mutta nimi vaihtui nykyiseen englanninkieliseen muotoonsa jo 1988. Perustajajäseniin kuuluivat Jyrki Witch (ent. Virtanen) ja Anne Nurmi. Yhtyeen kokoonpano on vaihdellut useita kertoja yhtyeen uran aikana. Nurmi lopetti yhtyeessä 1993 siirtyessään sveitsiläiseen Lacrimosa-yhtyeeseen. Two Witches on tehnyt kiertueita ympäri Euroopan ja Etelä-Amerikassa.


title: Charles Kamathi

text: Charles Kamathi (s. 18. toukokuuta 1978 Nyeri, Kenia) on kenialainen kestävyys- ja maastojuoksija.


title: Charles Kamathi

text: Kamathin ensimmäiset arvokilpailut olivat 2000 Vilamourassa järjestetyt maastojuoksun maailmanmestaruuskilpailut, joissa hän sijoittui pitkällä matkalla seitsemänneksi. Seuraavana vuonna hän oli Oostendessa maastojuoksun MM-kisoissa pitkällä matkalla kolmas ja voitti MM-kultaa Edmontonin MM-kisoissa 10 000 metrin juoksussa ajalla 27.52,25. Vuonna 2002 Kamathi juoksi viidenneksi Dublinin maastojuoksun MM-kisoissa pitkällä matkalla sekä yhdeksänneksi puolimaratonin MM-kisoissa Brysselissä. 2003 hän oli Pariisin MM-kisoissa 10 000 metrillä seitsemäs ja kahdeksas 5 000 metrin juoksussa.


title: Charles Kamathi

text: Kamathi sijoittui vuonna 2004 Brysselin maastojuoksun MM-kisoissa pitkällä matkalla viidenneksi. Samana vuonna hän voitti Afrikan mestaruuden 10 000 metrillä, mutta jäi Ateenan olympialaisissa samalla matkalla kolmanneksitoista. samana vuonna hän oli 5 000 metrillä seitsemäs. Vuonna 2005 Kamathi juoksi kymmenenneksi maastojuoksun MM-kisoissa pitkällä matkalla ja oli samalla voittamassa joukkuekilpailussa hopeaa. Helsingin MM-kisoissa hän oli 10 000 metrillä kahdestoista.


title: Charles Kamathi

text: Kamathi juoksi ensimmäisen maratoninsa Milanossa joulukuussa 2007 ja huhtikuussa 2008 hän juoksi Rotterdamin maratonilla kolmanneksi ajalla 2.07.33.


title: Villähde

text: Villähde on entisen Nastolan kunnan lounaisosaan sijoittuva kylä, joka kuuluu nykyään Lahteen. Salpausselän reunamuodostuma, rautatie ja hyvät maantiet halkovat Villähteen kylän. Villähteellä sijaitsee mm. K-Market Solina, Sale, Matruska-kirpputori, kyläkirjasto ja -toimisto, ABC Nastola, Tokmanni Nastola, S-market Villähde, Lähde-grilli, Lähdekrouvi, Erstan ja Villähteen koulut, Villähteen Leipä, Villähteen Kukkasen ja Kymijärven uimarannat. Villähteellä toimi aikaisemmin myös Lahden Autokorin linja-autotehdas, jonka tuotanto siirrettiin uusiin tiloihin Lahteen. Nykyisin Autokorin tiloissa toimii Liike- ja yrityskeskus Kori yli 40 yrityksen voimin.


title: Villähde

text: Villähteellä on myös joulukuussa 2010 avattu rautatieasema, jossa pysähtyvät Lahden ja Kouvolan välillä kulkevat taajamajunat. Asema oli henkilöliikenteen käytössä aiemmin vuosina 1888–1970.


title: Villähde

text: F1-kuljettaja Valtteri Bottas on kotoisin Villähteeltä.


title: WordPerfect

text: WordPerfect on tekstinkäsittelyohjelma. Sen käyttö oli suosituimmillaan 1980-luvun ja 1990-luvun vaihteessa, jolloin se oli tekstinkäsittelyn de facto -standardi.


title: WordPerfect

text: Nykyisin WordPerfectia kehitetään Windows-käyttöjärjestelmälle, mutta se on ollut aiemmin saatavilla myös muun muassa DOS:lle, Amigalle, Macintoshille ja Linuxille sekä usealle minitietokoneelle.


title: WordPerfect

text: WordPerfect 5.1 for DOS oli ohjelman suosituin versio, se sisälsi alas laskeutuvat valikot (nykyisten ohjelmien tapaan) ja mahdollisuuden tehdä taulukoita tekstin sekaan.


title: WordPerfect

text: WordPerfectin yleisimmät tiedostopäätteet ovat ".wpd" ja vanhemmissa versioissa ".wp".


title: WordPerfect

text: WordPerfect on kehitetty vuonna 1979 Data General -yhtiön tietokoneisiin ja sen kehitti yhtiö nimeltä "Satellite Software International Inc." (SSI). DOS-ympäristöön Word Perfect julkaistiin vuonna 1982.


title: WordPerfect

text: WordPerfect-ohjelmisto on myyty myöhemmin kahteen kertaan uudelle omistajalle. WordPerfect Corporation myi sen vuonna 1994 Novellille, ja Novell edelleen Corelille vuonna 1996.


title: WordPerfect

text: Suomen oikeuslaitos käytti ohjelmiston DOS-versioita vielä 2000-luvulla.


title: Mxyzptlk

text: Mxyzptlk on Teräsmiehen pitkäaikainen vastustaja, joka on aiheuttanut riesaa Metropoliksen asukkaille jo vuosikymmeniä. Hahmon on luonut Jerry Siegel ja ensimmäinen esiintyminen tapahtui jo vuonna 1944.


title: Mxyzptlk

text: Mxyzptlk, toisinaan myös Mr. Mxyzptlk, Mister Mxyzptlk tai (ensimmäisessä esiintymisessään) Mister Mxyztplk, on alun perin kotoisin viidennestä ulottuvuudesta, josta hän voi palata takaisin maailmaamme aina 90 päivän välein. Hän ei ole varsinaisesti paha tai rikollinen, hän lähinnä haluaa vain pitää hauskaa ja ärsyttää Teräsmiestä. Hahmolla on kyky vaikuttaa lähes mihin tahansa ja saattaa olla, että hänen voimiensa rajat ovat vain käsikirjoittajien mielikuvituksessa. Hänelle ei esimerkiksi tuota mitään vaikeuksia muuttaa pilvenpiirtäjää elolliseksi olennoksi tai ihmistä mallinukeksi.


title: Mxyzptlk

text: Aiemmin Mxyzptlk voitiin palauttaa takaisin omaan ulottuvuuteensa huijaamalla sanomaan nimensä takaperin (Kltpzyxm), mutta tämä oli ns. pre-Crisis -aikaa. DC-universumin uudistuksen jälkeen Mxyzptlk palasi kyllä ensimmäisen uuden näyttäytymisensä jälkeen takaisin tällä keinolla, mutta seuraavalla kerralla hän muuttikin sääntöjä ja hänet piti saada maalaamaan naamansa siniseksi.


title: Mxyzptlk

text: Vuonna 2009 Mxyzptlk oli listattu sijalle 76 IGN-sivuston laatimassa kautta aikain sata suurinta sarjakuvarikollista.


title: Club Teatria

text: Club Teatria on Oulun Limingantullissa, sekä Torniossa sijaitseva livemusiikkiin keskittyvä keikkapaikka.


title: Club Teatria

text: Uuden Club Teatria Oulun avajaiset ovat 16.-17.11.2018. Avajaisviikonlopun pääesiintyjät olivat perjantaina E-Type ja lauantaina Sunrise Avenue.


title: Club Teatria

text:
Alkuperäinen Club Teatria oli Oulun Limingantullissa sijainnut rockklubi, jossa se toimi vuosina 2005–2013. Se perustettiin Atrian entiseen tehdashalliin. Club Teatria avattiin 7. toukokuuta 2005 Twisted Sister -yhtyeen konsertilla. Club Teatria oli Suomen suurin rockklubi-monitoimitila: lattiapinta-ala oli noin 2 000 neliömetriä, ja tilan korkeus noin 15 metriä. Club Teatrian yleisökapasiteetti oli tapahtumasta riippuen noin 2 500 henkilöä. Jääkiekkoilija Janne Niinimaa oli yksi klubin perustajista, mikä toi Club Teatrialle julkisuutta etenkin sen perustamisen yhteydessä.
Lisäksi Teatria toimi monipuolisena messu- ja viihdetapahtumien järjestämispaikkana. Teatria-nimeä käytettiin ensimmäisen kerran Oulun kaupunginteatterin toimiessa siellä sijaistiloissa, varsinaisen teatterirakennuksen ollessa kunnostettavana.


title: Club Teatria

text: Teatrian rakennus purettiin vuonna 2014, ja sen paikalle rakennettiin kerrostaloja. Purkupiha Oy siirsi rakennuksen Lahteen, jossa se toimii kierrätyslaitoksena. Club Teatrian uudet tilat sijaitsivat tammikuusta 2017 alkaen Torniossa.


title: Club Teatria

text: Elokuussa 2018 sanomalehti "Kaleva" uutisoi, että Teatrian toiminta käynnistyy Oulussa uudelleen Limingantullissa Krouvintiellä rakennuksessa, jossa toimi aikaisemmin Starkki-ketjun rautakauppa.


title: Club Teatria

text: Toiminnan on edelleen määrä jatkua myös Torniossa entiseen tapaan. 15.10.2018 Club Teatria somekanavat ja verkkosivut jakaantuivat Ouluun ja Tornioon erikseen.


title: Club Teatria

text: Uuden Club Teatria Oulun avajaiset ovat 16.-17.11.2018. Perjantaina 16.11. esiintymässä ysäriartiseja; E-Type, La Cream, Basic Element sekä Hausmylly. Lauantaina 17.11. esiintymässä Sunrise Avenue sekä vielä julkaisematon yllätysesiintyjä.


title: TCP-kaappaus

text: TCP-kaappaus tarkoittaa TCP:n mahdollistamaa protokollalla luotua yhteyden väärentämistä tai kaappaamista. Toimenpide perustuu IP-väärennökseen, jossa käytännössä väärennetään IP-pakettien lähdeosoite, muutoin pyritään aivan normaalisti muodostamaan TCP-yhteyttä. Ongelmaksi tulee kuitenkin väärennetyn osoitteen käyttäytyminen; kun se saa kohdeasemalta SYN/ACK-paketin. Normaalisti tähän tulisi RFC 793:n mukaan vastata kohdeasemalle RST-valitsimella (ilmaisu hylätä yhteys välittömästi) varustetulla paketilla portin ollessa kiinni ja tämä aiheuttaisi luonnollisesti kaappauksen epäonnistumisen. Ongelma voidaan ratkaista mm. SYN-tulvaamalla kohdekoneen TCP-pino, jonka toivottu vaikutus olisi kykenemättömyys vastata yhteyspyyntöihin. Ratkaisu voi myös olla väärennetyn aseman yhteyksien hallinta, joka toisaalta edellyttäisi jonkin asteista asemaan tunkeutumista. Päällimmäinen ongelma kaappauksen onnistumisessa on kuitenkin TCP-yhteyden vaatimien kuittaus- eli ACK-numeroiden oikeellisuus väärennetyissä paketeissa; mikäli numerot eivät täsmää yhteyden muodostus epäonnistuu. Jos vastauspaketteja ei mitenkään voida nähdä (koska ne reititetään väärennettyyn osoitteeseen) täytyy kuittausnumerot pystyä päättelemään, jotta niihin voitaisiin lähettää oikealta näyttävä vastaus. Aikaisemmin TCP-pinojen aloittavat järjestysnumerot noudattivatkin yksinkertaisia kaavoja, joka saattoi olla verkkotiedustelua käyttämällä helpostikin selvitettävissä. Kaappausta pidettiin aikaisemmin hyvin teoreettisena ja vainoharhaisten henkilöiden spekulaationa kunnes se lopulta toteutettiin. TCP-pinototeutusten tuottamien järjestysnumeroiden ennustettavuutta on kaappausten jälkeen jossakin määrin onnistuneesti pyritty vaikeuttamaan.


title: TCP-kaappaus

text: Kuuluisa krakkeri Kevin Mitnick käytti TCP-kaappausta murtautuessaan tietoturvaekspertti Tsutomu Shimomuran koneeseen. Kaappausta ei todellisuudessa tarvittu kuin muutaman paketin verran; Mitnick käytti hyväkseen kahden koneen luottamussuhteita rlogin-palveluissa, jolloin hän onnistui muokkaamaan Shimomuran rlogin-palvelimen erästä konfigurointitiedostoa siten, että etäkirjautumiset hyväksyttiin ilman salasanaa kaikista koneista. Vaikka kaappaus kesti kokonaisuudessaan vain muutaman sekunnin murto-osan, se oli kuitenkin olennainen osa kyseisen tietomurron onnistumista.Tsutomu Shimomuran uutisryhmäviesti koneeseensa murtautumisesta, kun Kevin Mitnick käytti TCP-kaappausta:


TCP-kaappaus


title: Maan vapautusrintama

text: Maan vapautusrintama (, ELF) on vuonna 1992 Brightonissa Englannissa perustettu ilman varsinaista organisaatiota oleva radikaali "ekoterrorismia" harrastava liike. Liikkeen aatteeseen kuuluu taloudellisen tappion aiheuttaminen niille, jotka hyötyvät ympäristön tuhoamisesta, ja kaiken ihmisiin kohdistuvan vahingoittamisen välttäminen. Aate ja toimintamalli on Eläinten vapautusrintaman kaltainen. Näiden kahden liikkeen nimissä on tehty suurin osa laittomasta ympäristöaktivismiin liittyvästä ilkivallasta ja sabotaaseista.


title: Maan vapautusrintama

text: Maan vapautusrintama ei ole perinteisessä mielessä järjestö vaan yhteinen toimintamalli, jolla ei ole johtoa tai hierarkiaa. Se koostuu itsenäisistä ryhmistä tai yksilöistä, jotka tunnustavat liikkeen aatteen ja toimivat sen mukaisesti.


title: Maan vapautusrintama

text:
Aktiivisimmin Maan vapautusrintama toimii Britanniassa, Kanadassa ja Yhdysvalloissa, ja se on aiheuttanut toiminnallaan satojen miljoonien eurojen arvosta tappioita yrityksille.
Maan vapautusrintama on Yhdysvalloissa käyttänyt useissa iskuissa palopommeja ja räjähteitä. Maan vapautusrintaman iskuista syytettyjä henkilöitä on vangittu useissa maissa. Kuuluisin vanki lienee Jeffrey "Free" Luers, joka istuu 23 vuoden tuomiota kolmen kaupunkimaasturin polttamisesta Yhdysvalloissa. Suomessa ilkivaltaa on tehty ELF:n nimissä ainakin 90-luvun loppupuolella, mutta ilman suurta kansainvälistä huomiota.


title: Tuomarinkartano

text: Tuomarinkartano () on Tuomarinkylän kaupunginosaan kuuluva osa-alue Pohjois-Helsingissä. Tuomarinkartano kuuluu Itä-Pakilan peruspiiriin.


title: Tuomarinkartano

text: Tuomarinkartano rajoittuu lännessä Tuusulanväylään ja idässä Vantaanjokeen. Kaupunginosan eteläraja kulkee Koivumäentietä pitkin ja jatkuu idempänä Vantaanjokea kohti kutakuinkin samaa itä-länsi -linjaa seuraten. Alueen eteläpuolelle sijoittuu Itä-Pakila siirtolapuutarhoineen.


title: Tuomarinkartano

text: Tuomarinkartanossa asuu noin 300 henkeä (1.1.2013), työpaikkoja alue tarjosi 186 hengelle (31.12.2003).


title: Tuomarinkartano

text: Tuomarinkartanon keskellä sijaitsee Tuomarinkylän kartano 1800-luvulta peräisin olevine puistoaluineen. Kaupunki viljelee kartanon laajoja peltoalueita. Komea kustavilaisen tyylin kartano on nykyään Helsingin kaupunginmuseon ylläpitämä ja yhdessä tallien kanssa aktiivisesti ratsastusharrastajien käytössä. Kartanon rakennuksista löytyy sekä "Tuomarinkylän museo". Hevosharrastajia palvelevat Tuomarinkylän ratsastuskoulu, Tuomarinkartanon ratsastusopisto sekä kolme yksityistallia.


title: Tuomarinkartano

text: Itä-Pakilan kyljessä sijaitseva, ympäristökasvatusta ja viestintätaitoja painottava "Metsolan ala-asteen koulu" kuuluu Tuomarinkartanon alueeseen.


title: Tuomarinkartano

text: Ulkoilureitti kulkee Vantaanjoen vartta pitkin. Kevyen liikenteen silta yhdistää Tuomarinkartanon Tapaninvainioon Vantaanjoen itäpuolella.


title: Tuomarinkartano

text: Tuomarinkyläntien eteläpuolella sijaitsee myös vinttikoirien juoksurata (Vinttikoirakeskus), jossa järjestetään juoksuharjoitusten ja -kilpailujen lisäksi muun muassa koiranäyttelyitä.


title: Indie rock

text: Indie rock (myös indie-rock ja indierock) on vaihtoehtorockin alalaji, jota edustaa joukko pieniä yhtyeitä, jotka julkaisevat materiaaliaan usein joko pienillä ja riippumattomilla levy-yhtiöillä tai omakustanteina.


title: Indie rock

text: Nykyisin termiä käytetään yhä väljemmin ja laajenevassa mittakaavassa, ja jopa erittäin menestyneiden ja suurille kansainvälisille levy-yhtiöille siirtyneitä artisteja saatetaan luokitella indierockiksi. Kuten yleensäkin musiikkigenrejen suhteen, ilmenee kuuntelijoiden ja fanien suhteen runsaasti erimielisyyksiä lajityypistä ja siihen luokiteltavista yhtyeistä.


title: Allegheny

text: Allegheny voi viitata seuraaviin paikannimiin:


title: Technip

text: Technip S.A. on suuri ranskalaislähtöinen, maailmanlaajuisesti toimiva yhtiö, joka suunnittelee, valmistaa ja toimittaa laitteita öljy-, kaasu- ja petrokemian teollisuudelle. Yhtiöllä on Suomessa tytäryhtiö Technip Offshore Finland Oy, joka omistaa Rauma-Repola Oy:lle aikanaan kuuluneen Mäntyluodon telakan. Mäntyluodossa valmistetaan nykyään pääasiassa raskaita teräsrakenteita öljyntuotantoon.


title: Technip

text: Technipin liikevaihto vuonna 2005 oli 5,4 miljardia euroa ja sen palveluksessa oli noin 21 000 henkilöä, joista Technip Offshore Finlandin palveluksessa on noin 850 henkilöä.


title: Scott Niedermayer

text: Scott Niedermayer (s. 31. elokuuta 1973 Cranbrook, Brittiläinen Kolumbia, Kanada) on uransa päättänyt kanadalainen jääkiekkoilija. Niedermayer oli pelipaikaltaan puolustaja ja hän edusti 18 kauden ja yli tuhannen ottelun mittaisella NHL-urallaan New Jersey Devilsiä ja Anaheim Ducksia voittaen NHL:n Stanley Cup-mestaruuden neljä kertaa. Hänet palkittiin ammattilaisuransa aikana NHL:ssä James Norris Memorial Trophylla ja Conn Smythe Trophylla, hänet äänestettiin viisi kertaa ja hänet nimettiin jääkiekon Hockey Hall of Famen kunniagalleriaan vuonna 2013. New Jersey Devils on myös jäädyttänyt Niedermayerin pelinumeron 27. Hän on sekä Devilsin että Ducksin kaikkien aikojen eniten tehopisteitä merkkauttanut puolustaja.


title: Scott Niedermayer

text: Arvokisoissa Niedermayer edusti Kanadan jääkiekkomaajoukkuetta kahdesti olympialaisissa ja maailmancupissa, kerran maailmanmestaruuskilpailuissa ja kahdesti nuorten maailmanmestaruuskilpailuissa. Hän voitti nuorten maailmanmestaruuden vuonna 1991, aikuisten maailmanmestaruuden vuonna 2004, olympiakultaa vuosina 2002 ja 2010 ja jääkiekon maailmancupin vuonna 2004. Olympia-, MM- ja Stanley Cup-voittajana hän on niin kutsutun Kolmen kullan klubin jäsen ja hän on ainoa jääkiekkoilija, joka on voittanut edellä mainittujen saavutusten ohella myös Memorial Cupin.


title: Scott Niedermayer

text: Niedermayer nimettiin Anaheim Ducksin uudeksi apuvalmentajaksi vuoden 2013 tammikuussa.


title: Scott Niedermayer

text: Niedermayer pelasi juniorivuotensa WHL-seura Kamloops Blazersissä, ja herätti huomiota puolustajalle harvinaisilla yli piste per ottelu -tehoillaan. New Jersey Devils varasi hänet NHL:ään vuoden 1991 varaustilaisuuden ensimmäisellä kierroksella numerolla kolme.


title: Scott Niedermayer

text: Ensiesiintymisensä NHL:ssä Niedermayer teki kaudella 1991–1992 pelaten neljässä ottelussa. Seuraavalla kaudella hän onnistui vakiinnuttamaan paikkansa Devilsissä, ja teki puolustajalle hyvät 40 tehopistettä. Vuonna 1995 Niedermayer oli mukana voittamassa Devilsin ensimmäistä Stanley Cup -mestaruutta, ja kaksi muuta seurasivat vuosina 2000 ja 2003. Viimeisimmässä finaalissa kaatui hänen veljensä Rob Niedermayerin edustama Mighty Ducks of Anaheim (nykyinen Anaheim Ducks). Niedermayer on valittu NHL:n tähdistöotteluun vuosina 1998, 2001 ja 2004, ja vuonna 2004 hänet palkittiin kauden parhaalle puolustajalle myönnettävällä James Norris Memorial Trophyllä. Niedermayer ei pelannut lainkaan, ja kaudeksi 2005–2006 hän siirtyi veljensä seuraksi Mighty Ducks of Anaheimiin nelivuotisella sopimuksella. Mighty Ducks pelasikin hyvän kauden yltäen läntisen konferenssin finaaleihin asti, ja Niedermayer itse teki NHL-uransa piste-ennätyksen 13 maalia ja 50 syöttöä. Koko NHL-urallaan Niedermayer teki 1263 ottelussa yhteensä 740 pistettä.


title: Scott Niedermayer

text: Kansainvälisellä tasolla Niedermayer on ollut mukana voittamassa kultaa vuoden 2002 talviolympialaisissa, vuoden 2004 maailmanmestaruuskilpailuissa, vuoden 2004 maailmancupissa ja vuoden 2010 talviolympialaisissa. Näin ollen hän kuuluu niin sanottuun kolmen kullan klubiin eli niiden harvalukuisten pelaajien joukkoon, jotka ovat voittaneet Stanley Cupin, olympiakultaa ja maailmanmestaruuden. Niedermayer on ainoa pelaaja maailmassa, joka on voittanut tämän lisäksi vielä nuorten maailmanmestaruuskilpailut (1991) ja Memorial Cupin (1992).


title: Mario Smash Football

text: Mario Smash Football (Yhdysvalloissa nimellä Super Mario Strikers) on Next Level Gamesin kehittämä ja Nintendon julkaisema jalkapalloaiheinen urheilupeli. Peli on julkaistu vuonna Nintendo GameCubelle.


title: Mario Smash Football

text: Pelissä on karsittu realismista ja muun muassa erotuomari on poistettu kentältä ja sivu- ja päätyrajat on korvattu sähköaidoilla, joihin iskeytynyt pelaaja saa mojovan sähköiskun ja vastustaja parin sekunnin ajan pelata ylivoimalla, kun aitaan törmännyt pelaaja on toipumassa tällistä. Pelaajat voivat tehdä yli-inhimillisiä hyppyjä ja potkuja ja saattavat heittäytyä väkivaltaisiksi, kun kukaan ei ole heitä valvomassa. Pelikin pysäytetään hetkeksi vasta, kun joku laukoo maalin tai peliaika päättyy. Peli erottuu muista jalkapallopeleistä myös sillä, että pelaaja valitsee ensin joukkueen kapteenin ja sitten muut pelaajat.


title: Mario Smash Football

text:
Joukkueet koostuvat viidestä pelaajasta; kapteeni, kolme "apulaista" ja maalivahti. Pelin alussa on pelattavana seuraavat tunnetut Mario-pelien hahmot:
Pelissä voi myös avata Bowserin tekemän "robottijoukueen" (Super Team), joka koostuu neljästä robotista ja robotti-Kritteristä.


title: Mario Smash Football

text:
Voit pelata haluamallasi joukkueella haluamaasi joukkuetta vastaan. Voit halutessasi pelata isommalla porukalla (max. 4 henkilöä) toisiaan vastaan tai samalla puolella.
Uramoodin ensimmäinen osa, joka sisältää neljä cuppia, joiden pituus on kolmesta kierroksesta lähemmäs kymmentä.
Uramoodin toinen osa. Saa avattua, kun on pelannut Cup Battles-moodin läpi. Muuten identtinen edellisen kanssa, mutta vaikeustasoista ei voi valita helpointa ja cupit ovat pidempiä.


title: Mario Smash Football

text:
Voit itse tehdä max. kahdeksan joukkueen liigan tai pudotuspelin haluamallasi säännöillä. Ihmis- ja CPU-pelaajien joukkueet pitää määrittää niitä valittaessa.
Voit harjoitella pelihahmon kontrollointia ja eri liikkeitä katsomalla selostuksen haluamastasi liikkeestä ja halutessasi myös videon ja harjoitella sitten vapaasti.


title: Mario Smash Football

text: Pelin alussa voi pelata kolmella stadionilla nimeltään The Palace (suom. palatsi), Pipeline Central (suom. putkikeskus) ja The Underground (suom. maanalainen). Pelaamalla Cup Battles-moodin läpi (olemalla jokaisessa cupissa kolmen parhaan joukossa) saa avattua neljä muuta kentää: Konga Coliseum (Konga Colosseum), Crater Field (Kraatterikenttä), The Battle Dome (Taistelukupoli), Bowser Stadium (Bowser Stadion).


title: Éric-Emmanuel Schmitt

text: Éric-Emmanuel Schmitt (s. 28. maaliskuuta 1960 Lyon, Ranska) on ranskalainen filosofi ja kirjailija.


title: Éric-Emmanuel Schmitt

text: Schmitt opiskeli musiikkia Lyonin konservatoriossa ja filosofiaa Pariisin normaalikorkeakoulussa ("Ecole normale supérieure"). Hän väitteli tohtoriksi 27-vuotiaana aiheenaan Diderot ja metafysiikka.


title: Éric-Emmanuel Schmitt

text: Schmitt tuli tunnetuksi 1990-luvulla varsinkin näytelmistään "Arvoituksellisia muunnelmia, Kahden maailman hotelli, Milarepa" sekä "Oscar ja Mamma Roosa". Näytelmissä käsitellään usein uskontoa ja metafyysisiä kysymyksiä. Päähenkilöinä esiintyy historiallisia henkilöitä, kuten Diderot, Freud, Hitler ja Mozart.


title: Éric-Emmanuel Schmitt

text: Schmittin ensimmäinen näytelmä, "La Nuit des Valognes" (1991), kertoo Don Juan -hahmosta. Näytelmä "Arvoituksellisia muunnelmia" ("Variations énigmatiques", (1996)) kertoo Nobel-kirjailijasta, joka on vetäytynyt yksinäisyyteen Norjan merelle kaukaiselle Rösvannöyn saarelle. Häntä saapuu haastattelemaan toimittaja Erik Larsen. Dialogin edetessä käy ilmi, että molemmat ovat rakastaneet samaa naista. Näytelmän pohjana on Edward Elgarin sävellys "Enigma Variations". Tästä on peräisin myös näytelmän nimi.


title: Éric-Emmanuel Schmitt

text: Näytelmien saaman suuren suosion jälkeen Schmitt jätti yliopiston opettajan työnsä ja ryhtyi vapaaksi kirjailijaksi.


title: Éric-Emmanuel Schmitt

text:
Kirjassaan "La part de l’autre" Schmitt leikittelee ajatuksella, miten erilaiseksi historiankirjoitus olisi saattanut muodostua, jos Adolf Hitler olisi hyväksytty opiskelemaan Wienin taideakatemiaan.
"Ma vie avec Mozart" -teoksessa Schmitt kuvaa musiikin käänteentekevää merkitystä elämälleen. Kirjaan sisältyy myös CD-levy, jossa tunnetut artistit esittävät Mozartin musiikkia.


title: Éric-Emmanuel Schmitt

text: Schmittin teoksia on käännetty 30 kielelle. Näytelmien lisäksi hän kirjoittaa romaaneja, esseitä ja elokuvakäsikirjoituksia. Schmittin elokuvakäsikirjoitus "Le libertin" (Vapaa-ajattelija, (1997)) kertoo valistusfilosofi Denis Diderot'sta, joka viimeistelee ensyklopediaansa ja kirjoittaa yhä uudelleen moraali-aiheista lukua.


title: Shakkikello

text: Shakkikello on kello, jolla mitataan lautapeleissä kuten shakissa tai gossa käytettyä peliaikaa. Shakkikelloja on "mekaanisia" ja "analogisia", jotka vedetään käsin, sekä paristoilla tai verkkovirralla toimivia "digitaalisia" kelloja. Myös älypuhelimiin saa shakkikellosovelluksia.


title: Shakkikello

text: Shakkikellossa on kaksi kellotaulua, yksi kummankin pelaajan jäljellä olevaa peliaikaa ilmoittamaan, sekä painonupit. Analogisissa kelloissa on viisarinäyttö ja digitaalikelloissa yleensä numeronäyttö. Digitaalikelloissa on painikkeet, joilla peliaika voidaan valita ennen pelin alkua ja lisätä mahdollinen lisäaika pelin aikana. Analogisissa kelloissa on takana kierrettävät säätimet, joilla viisareita voi liikuttaa, sekä vetoruuvit.


title: Shakkikello

text: Pelin aluksi kummallekin pelaajalle asetetaan kelloon heille käyttöönsä annettava peliaika, ja ensimmäisen siirron tekevän pelaajan kello käynnistetään. Jokaisen vuoronsa päätteeksi pelaajat painavat kellossa omalla puolellaan olevaa nuppia pysäyttääkseen oman kellonsa ja käynnistääkseen vastapelaajansa kellon.


title: Shakkikello

text: Pelin säännöistä ja pelitilanteesta riippuen pelaaja yleensä häviää, jos hänen kellostaan loppuu aika ennen vastustajaa. Ajan loppumista havainnollistaa analogisissa kelloissa usein punainen merkkilippu, joka putoaa ala-asentoon minuuttiosoittimen saavuttaessa kello kahdentoista. Digitaalikellon taulu näyttää ajan loppuessa peliaikavalinnasta riippuen joko lukemaa 0:00 tai näyttöön ilmestyy merkkilippu.


title: Shakkikello

text: Digitaaliset kellot voidaan ohjelmoida esimerkiksi antamaan jokaisesta siirrosta lisäaikaa (esimerkiksi Fischer-ajanotossa tai Bronstein-ajanotossa), tai lisäämään pelaajille aikaa tietyn ajan tai siirtomäärän jälkeen. Analogista kelloa voidaan yleensä vain kääntää eteen- ja taaksepäin.


title: Shakkikello

text: Tärkeissä shakkikilpailuissa käytetään nykyisin ensisijaisesti digitaalisia shakkikelloja, sillä ne ovat tarkempia kuin analogiset kellot ja sallivat monipuolisemmat peliaika-asetukset. Edullisuutensa vuoksi analogisia kelloja käytetään kuitenkin yhä harrastelijoiden peleissä ja shakkikerhoissa.


title: The Ramainz

text: The Ramainz oli yhdysvaltalainen Ramonesin musiikkia esittänyt tribuuttiyhtye.


title: The Ramainz

text: Yhtyeen perustivat vuonna 1996 pian Ramonesin hajoamisen jälkeen Dee Dee Ramone, hänen vaimonsa Barbara Zampini sekä Marky Ramone. Kahdessa ensimmäisessä yhtyeen soittamassa konsertissa soitti myös C.J. Ramone. Yhtye käytti aluksi nimeä The Remains, kunnes vuonna 1999 kävi ilmi että nimi oli jo toisen yhtyeen (Barry & The Remains) käytössä. Yhtye nimettiin tämän takia uudelleen, nimeksi tuli The Ramainz. Vuonna 2000, Marky Ramonen perustettua oman yhtyeen (Marky Ramone & The Intruders), ja Dee Deen keskittyessä kirjojen kirjoittamiseen, yhtye hajosi.


title: Make Ankee

text: Make Ankee (s. 1974) on helsinkiläinen laulaja, joka esittää niin sanottua ”kaljarock”-musiikkia.


title: Make Ankee

text: Laulaja tunnetaan Internetistä saatavilla olleesta – pääosin laulajan itsensä levittämästä ja mainostamasta – ”Irkkibiisi”-kappaleesta, joka käsittelee suomalaisten nuorten keskuudessa suosituksi tullutta IRC-Galleria-nettisivustoa.


title: Make Ankee

text: MTG Musiikkituottajat Group julkaisi heinäkuussa 2006 laulajan esikoisalbumin "Pahaa seuraa". Albumi ei noussut Suomen virallisella albumilistalle.


title: Make Ankee

text: Singlet


title: Make Ankee

text: Albumit


title: Doggermatalikon taistelu

text: Doggermatalikon taistelu () oli ensimmäisen maailmansodan meritaistelu 24. tammikuuta 1915 Britannian ja Saksan laivasto-osastojen välillä. Britit voittivat saksalaisen laivastoeskadroonan, jonka tehtävänä oli upottaa brittien kalastusaluksia. Saksalaiseen laivasto-osastoon kuuluivat taisteluristeilijät "SMS Derfflinger", "SMS Moltke" ja "SMS Seydlitz", panssariristeilijä "SMS Blücher" ja kevyt risteilijä "SMS Kolberg", joista "SMS Blücher" upposi vieden 782 miestä mukanaan. Saksan laivaston aluksista ainoastaan "SMS Moltke" säilyi taistelukuntoisena, mutta myös brittien taisteluristeilijään "HMS Lioniin" osui. Doggermatalikon taistelu oli pieni, mutta vahvisti brittilaivaston taisteluintoa. Se paljasti myös brittilaivojen keskinäisessä viestityksessä väärinkäsityksiä aiheuttavia puutteita, jotka tulivat esille myöhemmässä Skagerrakin taistelussa, koska viestitystä ei korjattu asialliseksi.


title: Doggermatalikon taistelu

text: Hipperin johtama laivasto-osasto oli merellä 16. joulukuuta 1914 hyökäten rannikkokaupunkeihin, jolloin saksalaisen laivastoeskadroonan tykit surmasivat 18 Scarboroughissa, ja aiheuttivat vaurioita Whitbyssä ja Hartlepoolissa.


title: Doggermatalikon taistelu

text:
Saksan laivasto lähetti 23. tammikuuta 1915 amiraali Franz von Hipperin laivasto-osaston tuhoamaan Doggermatalikolla mahdollisesti olevat brittiläiset kevyet voimat. Saksalaiset meriupseerit pitivät aluksia mahdollisesti vakoojina, jotka ilmoittaisivat Saksan laivaston liikkeet Amiraliteetille. Tämä ei kuitenkaan ollut mahdollista, koska ainoastaan muutamissa aluksissa oli radiot. Britannian Amiraliteettii mursi viestin salauksen jo samana päivänä saaden selville saksalaisten suunnitelman, jolloin se antoi määräyksen osaston lähettämisestä merelle.
Amiraali Franz von Hipperin osastoon kuuluivat panssariristeilijä "SMS Blücher" ja taisteluristeilijät "SMS Derfflinger", "SMS Moltke", "SMS Seydlitz" sekä kevyet risteilijät "SMS Kolberg", "SMS Graudenz", "SMS Rostock" ja "SMS Stralsund" sekä 18 torpedovenettä. Saksalaisosasto hyökkäsi Doggermatalikolla olevien brittiläisten kalastusalusten kimppuun. Britit olivat saaneet kuitenkin tästä suunnitelmasta tiedon jo edellisenä päivänä kuuntelemalla Saksan salattua radioliikennettä, jonka brittien laivastotiedustelu "Huone 40" selvitti.


title: Doggermatalikon taistelu

text: Aamulla 24. tammikuuta britit havaitsivat Saksan laivaston panssariristeilijä "SMS Blücher"in ja lähestyivät nopeasti saksalaisia, jotka virheellisesti uskoivat laivojensa olevan brittien laivoja nopeampia. Saksalaiset totesivat englantilaisten ylivoiman ja Hipper antoi perääntymiskäskyn välttääkeen yhteenoton. Tämän todettuaan amiraali Beatty antoi takaa-ajo käskyn.


title: Doggermatalikon taistelu

text: Kello 09:30 "HMS Lion" avasi tulen 15 km:n etäisyydeltä ja osui "SMS Seydlitz"iin, joka oli panssariristelijä "SMS Blücher"in edessä. Saksalaisaluksen kaksi taaimmaista tykkitornia saivat suoran osuman, jolloin 160 miestä kuoli. Kello 09:50 "SMS Blücher" oli kärsinyt pahoja vaurioita, ja sen vauhti oli hidastunut. 10:18 brittien "HMS Lion" vaurioitui "SMS Derfflinger"in tulitettua ja saaden siihen kolme osumaa, joista yksi osui vesirajan alapuolelle. "HMS Lioniin" osui vauhdin hidastuttua uusia osumia ja se jäi pois taistelusta 11:00. Kontra-amiraali Arthur Moore "HMS New Zealandilla" otti samalla komennon, vaikka Beatty ei sitä koskaan kyennyt virallisesti luovuttamaan "HMS Lionin" viestijärjestelmien lakattua toimimasta.


title: Doggermatalikon taistelu

text: Saksalaisen laivastoeskadroonan tuho näytti varmalta, mutta 10:50 "HMS Lion"ista väitettiin nähdyn saksalaisen sukellusveneen periskooppi, ja britit määräsivät oman laivastoeskadroonansa sukellusveneentorjunta-manööveriin. Koska manööverin vaatimaa 90 asteen käännöstä ei voitu tehdä, brittien komentaja päätti tehdä 45 asteen käännöksen juuri "SMS Blücher"in suuntaan. Väärinkäsityksen vuoksi muut brittien alukset ympäröivät "SMS Blücher"in ja upottivat sen. "SMS Blücher" vei mukanaan 782 miestä. Saksa uskoi brittien saaneen vihiä heidän suunnitelmistaan Doggermatalikolla vakoilijalta, joka oli lähellä heidän "Jade"-laivastotukikohtaansa.


title: Nike (yritys)

text: Nike (virallisesti äänetty: ) on yhdysvaltalainen urheilujalkineita ja urheiluvaatteita valmistava yritys, jonka pääkonttori sijaitsee Beavertonissa, Oregonin osavaltiossa Yhdysvalloissa. Yrityksen nimi on lähtöisin kreikkalaisen mytologian voitonjumalattarelta.


title: Nike (yritys)

text: Nike on maailman suurin urheiluvaatteiden valmistaja. Phil Knight perusti yrityksen vuonna 1972 ja on edelleen yrityksen johdossa, mutta yrityksen toimitusjohtajana toimii nykyään Mark Parker.


title: Nike (yritys)

text: Nike markkinoi tuotteita omilla alamerkeillään, kuten Nike Golf, Nike Pro ja Air Jordan, sekä tytäryhtiöidensä, kuten Bauer, Cole Haan, Hurley International ja Converse, kautta. Yrityksen ensimmäiset tuotteet olivat koripallo- ja juoksukenkiä. Nykyisin Nike valmistaa myös tuotteita golfia, jalkapalloa, tennistä, jääkiekkoa, amerikkalaista jalkapalloa, haavipalloa, rullalautailua sekä krikettiä varten. Miesten Nike Air Pegasus on maailman myydyinpiä juoksukenkiä.


title: Nike (yritys)

text: Niken tuotteiden kohderyhmänä ovat nuoret ja materialistiset ihmiset. Nike suunnittelee jalkineita myös halpaketjuja varten. Esimerkiksi Wal-Martin Starter-merkkiset kengät ovat Niken suunnittelemia. Nikella on myös yhteistyötä Applen kanssa. Nike+-tuotesarjassa jalkineet keräävät tietoja, jotka välittyvät iPod-mediasoittimen näytölle.


title: Nike (yritys)

text: Nikellä on yli 500 tehdasta 45 maassa. Useimmat tehtaat sijaitsevat Aasiassa, esimerkiksi Kiinassa, Taiwanissa, Intiassa, Thaimaassa, Vietnamissa, Pakistanissa, Filippiineilä, Malesiassa ja Koreassa. Aiemmin varovasti alihankkijoistaan kertonut Nike päätti vuosia kestäneen hiljaisuutensa paljastamalla vuonna 2005 yli 700 alihankkijansa nimet ja toimipaikat. Tiedoista ilmenee, että yritys työllistää noin 650 000 ihmistä alihankkijoidensa kautta pääasiassa Aasiassa. Niken tärkein sopimusvalmistaja on Yue Yuen.


title: Nike (yritys)

text: Play Fair -kampanjan mukaan Niken voitto ennen veroja vuonna 2007 oli 2,2 miljardia dollaria. Se oli kasvanut neljässä vuodessa 52 %.


title: Nike (yritys)

text: Koska Niken tuotevalikoima kattaa monia urheilulajeja, sillä on kilpailua lähes jokaista urheilu- ja muotimerkkiä vastaan. Alun perin Nikellä ei ollut suoraa kilpailijaa, koska se ei ollut yksittäinen tuotemerkki.


title: Nike (yritys)

text: Vuonna 2007 tehdyssä tutkimuksessa Nike todettiin elektroniikkavalmistaja Canonin ohella ympäristöystävällisimmäksi suuryritykseksi. Yhdysvaltojen Uudessa Englannissa sijaitsevan "Clean Air – Cool Planet" -organisaation raportin mukaan Nike on kolmen ympäristöystävällisimmän joukossa 56 vertaillusta yrityksestä.


title: Nike (yritys)

text: Niken tuotteita suunnataan pääasiassa hyvätuloisille kuluttajille. Tuotteiden markkinoidaan Swoosh-logolla ja tunnuslauseella "Just do it". Niken tuotteiden hinnat ovat usein kilpailijoitaan kalliimpia. Tuotteita myydään noin 110 maassa. Näkyvyyttä saadakseen yritys sponsoroi menestyneitä urheilijoita, urheiluseuroja ja koulujen urheilujoukkueita.


title: Nike (yritys)

text: Sponsorointisopimuksia yrityksellä on muun muassa seuraavien huippu-urheilijoiden kanssa:


title: Nike (yritys)

text: Sponsoroiduista urheilijoista ensimmäinen laajemmin tunnettu oli juoksija Steve Prefontaine.


title: Nike (yritys)

text: Nikea on kritisoitu muun muassa työturvallisuuden, työaika- ja minimipalkkalakien rikkomisesta alihankkijoiden tehtailla Kiinassa, Vietnamissa, Indonesiassa ja Meksikossa. Kritiikkiä on esitetty muun muassa Naomi Kleinin kirjassa "No Logo" ja Michael Mooren dokumenteissa.


title: Nike (yritys)

text: Vuonna 1996 "Life"-lehti kertoi Niken alihankkijoiden käyttävän lapsityövoimaa jalkapallojen tuotannossa Kambodžassa ja Pakistanissa. Asian tultua julki Nike ohjeisti alihankkijoita olemaan käyttämättä lapsityövoimaa.


title: Nike (yritys)

text: Niken tehtaiden työolojen tultua julki useat kansalaisjärjestöt järjestivät Niken vastaisia boikotteja, ja Niken logoa alettiin maailmalla pilkata englanninkielisellä termillä "swooshtika", joka viittaa sanoihin "swoosh" (logon nimi) ja "swastika" (hakaristi).


title: Nike (yritys)

text: Aluksi Niken johto pyrki välttämään vastuun väittämällä, että ongelmat johtuvat alihankkijoista, eivät Nikestä. Asian saaman julkisuuden vuoksi Nike joutui kuitenkin pyörtämään kantansa ja sanoo nykyään pyrkivänsä valvomaan alihankkijoiden työoloja.


title: Alkusointu

text: Alkusointu eli allitteraatio on runouden tehokeino, jossa perättäisissä sanoissa toistuvat samat alkukirjaimet (Vaka vanha Väinämöinen...) Alkusointu on tyypillistä Kalevalalle ja muulle suomalaiselle kansanrunoudelle. Sitä käytetään tyylikeinona myös mainonnassa ja esimerkiksi nimien valinnassa (Matti Meikäläinen, Tikka Tuulispää, Kissa Kirjavainen...).


title: Alkusointu

text: Samoin kuin loppusointu, alkusointukin toimii muistin tukena. Niinpä sitä esiintyy paljon sananlaskuissa. Alkusointu voi olla myös yhdyssanan tai sanaliiton eri osien välillä. Tällaisissa sanayhdistelmissä voi säilyä vanhoja sanoja, joita ei juuri yksinään käytetä.


title: Heinäkuun 26. päivän liike

text: Heinäkuun 26. päivän liike () oli vallankumouksellinen Fidel Castron johtama sissiliike, joka kaatoi Fulgencio Batistan diktatuurin Kuubassa vuonna 1959. Järjestön perustivat Meksikossa maanpaossa asuneet kuubalaiset vallankumoukselliset vuonna 1955, ja samoihin aikoihin järjestöön liittyi myös argentiinalainen lääkäri Ernesto Guevara. Järjestön nimi juontuu Castron johtamasta hyökkäyksestä Santiago de Cuban sotilasparakeille 26. heinäkuuta 1953. Kyseinen hyökkäys merkitsi alkutahteja vallankumoukselle. Hyökkäys epäonnistui, ja Batistaa tukevat joukot teloittivat noin 50 kiinni saatua vallankumouksellista.


title: Heinäkuun 26. päivän liike

text: Järjestön ensisijaisena tavoitteena oli kouluttaa taistelijoita tavoitteenaan kaataa Batistan hallinto. Sotilaallisena kouluttajana toimi kenraali Alberto Bayo, Castrosta tuli järjestön henkilöstöstä vastaava johtaja. Batistan hallinnon kaatamisen lisäksi järjestön muita tavoitteita olivat viljelysmaan uusijako, yritysten kansallistaminen, maan teollistuminen sekä ilmaisen koulutuksen organisointi koko kansalle. Järjestön jäsenistä Frank País, Enrique Oltuski ja Armando Hart asuivat Kuubassa, ja heidän tehtävänään oli sabotaasi-iskujen toteuttaminen ja samalla poliittisen hämmennyksen aiheuttaminen maassa.


title: Heinäkuun 26. päivän liike

text: 2. joulukuuta 1956 82 miestä (mukaan lukien Guevara ja Castro) teki maihinnousun Kuuban saarelle. He olivat lähteneet matkaan veneellä Meksikon Veracruzin kaupungista. Alku ei luvannut hyvää, koska joukko nousi maihin Las Coloradasin rannalle keskellä kirkasta päivää ja Kuuban ilmavoimat havaitsivat heidät. Paetakseen maihinnousujoukko joutui jakautumaan ja hylkäämään varusteensa.


title: Heinäkuun 26. päivän liike

text: Kahden päivän harhailun jälkeen joukon onnistui uudelleenjärjestäytyä, ja kymmenen päivää Meksikosta lähdön jälkeen raskaan viidakkomarssin päätteeksi se saavutti paikan, joka nykyään tunnetaan nimellä Alegria de Pio (engl. "Point of Joy"). Joukossa oli ilmeisestikin petturi, koska se joutui pian Batistaa tukevien joukkojen väijyttämäksi. Taistelussa Guevara haavoittui kaulaan ja rintaan, mutta haavat eivät olleet hengenvaarallisia ja hän jatkoi ensiavun antamista haavoittuneille sisseille. Ainoastaan 12 miestä selviytyi taistelusta hengissä, mutta se merkitsi todellista alkua kaksi vuotta kestäneelle Kuuban vallankumoukselle.


title: Heinäkuun 26. päivän liike

text: Alkuaikojen hankaluuksien jälkeen joukko alkoi uudelleenjärjestäytyä ja kerätä lisävoimia vuoristoisella Sierra Maestran alueella. Tavoitteena oli saavuttaa kansalaisten tuki, jotta kapinalliset voisivat vapaasti elää paikallisissa kylissä. Tämän saavuttaakseen kapinalliset julistivat Sierran manifestin 12. heinäkuuta 1957. Se sisälsi lupauksen poliittisten vastustajien vapauttamisesta, julkaisu- ja yksilönvapauden sekä perustuslain takaamat poliittiset oikeudet. Castro olisi halunnut myös sisällyttää manifestiin maininnan järjestön perusajatuksiin kuuluneesta maatalousreformista, mutta osa järjestön muista johtajista esti ajatuksen toimeenpanon.


title: Heinäkuun 26. päivän liike

text: Järjestö jakautui kahteen osaan, joista toista johti Frank Pais. Järjestön sotilaallisen menestyksen kasvaessa sen johto julisti yleislakon jonka oli määrä toteutua 9. huhtikuuta 1958. Lakko epäonnistui minkä seurauksena hallituksen joukkojen onnistui uudelleenjärjestäytyä ja ajaa kapinalliset takaisin vuoristoon. Perääntymistä seurasi tyytymättömyys järjestön johtoon mistä seurauksena Castro nimitettiin järjestön komentajaksi.


title: Heinäkuun 26. päivän liike

text: Castron johtamana tappioita kärsineen järjestön ensimmäisiä uusia tavoitteita oli menetettyjen asemien uudelleenmiehitys, maan keskisten provinssien valtaus ja Batistan diktatuurin sotilaallisten rakenteiden tuhoaminen. Järjestön aiemmasta menestyksestä huolestuneena Batista aloitti huhtikuun 25. päivänä 1958 massiivisen hyökkäyksen yli 10 000 sotilaan voimin. Hyökkäys päättyi sotilaalliseen katastrofiin ja Batista menetti taisteluissa yli tuhat miestä vangittuina, haavoittuneina tai kaatuneina.


title: Heinäkuun 26. päivän liike

text: Taistelussa kärsitty tappio merkitsi lopun alkua Batistan diktatuurille. Kapinallisten onnistui Camilo Cienfuegosin ja Guevaran johdolla vallata lukuisia kaupunkeja Las Villasin provinssista minkä seurauksena maa tuli jaetuksi kahteen osaan. Samoihin aikoihin Guevara johti joukkonsa maan keskiosissa sijaitsevaa Santa Claran kaupunkia vastaan.


title: Heinäkuun 26. päivän liike

text: 1. tammikuuta 1959 Batista pakeni maasta, ja vallan kaappasi kapinallisten johtama juntta. Castro ei kuitenkaan hyväksynyt juntan valtaannousua vaan jatkoi taistelua ja valloitti Santa Claran kaupungin. Seuraavana päivänä Castro julisti onnistuneen yleislakon, ja 8. tammikuuta hän saapui satojen tuhansien juhlivien ihmisten ympäröimänä pääkaupunkiin Havannaan.


title: Heinäkuun 26. päivän liike

text: Onnistuneen vallankumouksen seurauksena järjestö yhdistettiin muihin vallankumouksellisiin voimiin nimelle Organizaciones Revolucionarias Integradas (ORI), myöhemmin Yhdistynyt vallankumouksellinen sosialistipuolue (PURSC). Merkittävimpinä voimina puolueessa olivat vallankumousjärjestön lisäksi paikallisesti organisoidut kansalaisten vastarintasolut sekä muut Castroa tukevat kansalaiset. Puolueen nimeksi muuttui myöhemmin vuonna 1965 Kuuban kommunistinen puolue.


title: Viivasalama

text: Viivasalama on salamatyyppi, jossa sähkövarauksen purkauskanava erottuu selkeänä valokaarena. Salama voi iskeä joko pilvestä maahan tai maasta pilveen, mutta ihmissilmä näkee yleensä vain yhtenäisen valokaaren.


title: Mir (sukellusalus)

text: Mir 1 ja 2 ovat venäläisiä syvänmeren sukellusaluksia. Suomessa vuonna 1987 rakennetut alukset on suunniteltu Rauma-Repolan ja Venäjän tiedeakatemian meritieteen instituutin yhteistyönä. Alukset rakennettiin Tampereella Rauma-Repolan Lokomon tehtaalla.


title: Mir (sukellusalus)

text: Mirit olivat 1980-luvun lopussa ainutlaatuisia ja edustivat oman aikansa vedenlaista huipputekniikkaa: alusten erikoisuus on se, että niiden painekammiot rakennettiin erikoiskarkaistusta erikoisnikkeliteräksestä eikä vaikeasti käsiteltävästä titaanista, jota tuolloin pidettiin ainoana varteenotettavana vaihtoehtona syvänmeren sukellusalusten painekammioihin. Painekammion sisähalkaisija on 2,1 metriä ja siellä on tilaa pilotin lisäksi kahdelle henkilölle.


title: Mir (sukellusalus)

text: Alukset voivat laskeutua 6 000 metrin (19 680 jalkaa) syvyyteen, joten niillä voidaan saavuttaa 98 % maailman meristä. Koekäytön yhteydessä Mir-1 sukelsi 6 170 metrin ja Mir-2 puolestaan 6 120 metrin syvyyteen joulukuussa 1987. Mir-alusten lisäksi vain hyvin harvat muut sukellusalustyypit pystyvät vieläkään tekemään miehitettyjä sukelluksia yli 3 000 metrin syvyyteen; alusten valmistumishetkellä tämä oli mullistavaa.


title: Mir (sukellusalus)

text: Vuosina 1994 ja 2004 täyshuollettuja sukellusaluksia ja Suomessa vuosina 1979–1981 rakennettua tutkimusalus "Akademik Mstislav Keldyšiä" operoi Oseanografian instituutti. Laivan kotisatama on Kaliningrad. Mirit työskentelevät turvallisuussyistä pareittain samalta tukialukselta.


title: Mir (sukellusalus)

text: Kolmas ns. varapallo on Tevo Lokomolla Tampereen valimolla. Rosenlew-museon kokoelmiin kuuluu Mirin pienoismalli.


title: Mir (sukellusalus)

text:
Maailma oli kylmässä sodassa 1980-luvun alussa. Yhdysvallat yritti salaisesti estää sukellusalusten viennin Neuvostoliittoon kun selvisi, että suomalaiset olivat onnistuneet valmistamaan painekammion, joka kestäisi 6 000 metrin syvyydessä. CIA:ssa epäiltiin, että aluksia voitaisiin käyttää yhdysvaltalaisten vedenalaista tiedonhallintajärjestelmää vastaan.
Muistelmateoksessaan presidentti Mauno Koivisto kertoo USA:n suurlähettilään ilmoittaneen uhkauksenomaisesti, että suomalaisyritykset eivät saisi hyväksyntää noin kymmenelle lisenssianomukselleen, jos Neuvostoliitto saisi sukellusalukset. Lisäksi silloinen Yhdysvaltain varapresidentti George Bush kirjoitti Koivistolle kirjeen, jossa hän epäili Rauma-Repolan urakan aiheuttavan vakavan uhan maailmanlaajuiselle turvallisuudelle.


title: Mir (sukellusalus)

text: Rauma-Repola Oceanics joutui CIA:n ja Pentagonin painostuksesta lopettamaan sukellusveneiden tuotannon ja meriteknologian kehittämisen.


title: M/S Sea Diamond

text: M/S Sea Diamond (aikaisemmin M/S Birka Princess) oli vuonna 1986 rakennettu risteilyalus. Se rakennettiin Oy Valmet Ab:n telakalla Vuosaaressa Helsingissä ja maksoi 350 miljoonaa Suomen markkaa.


title: M/S Sea Diamond

text: Alus kuului ahvenanmaalaiselle Birka Linelle, kunnes se myytiin kyproslaiselle Louis Public Co:lle 30 miljoonalla eurolla helmikuussa 2006. Sen jälkeen alus liikennöi M/S "Sea Diamond" -nimisenä.


title: M/S Sea Diamond

text: "Birka Princess" risteili lähinnä Tukholmasta Maarianhaminaan, mutta se vieraili toisinaan myös Riiassa, Visbyssä, Turussa ja Gdańskissa.


title: M/S Sea Diamond

text: Alus peruskorjattiin Lloyds Werft -telakalla Bremerhavenissa Saksassa vuonna 1999. Tuolloin siihen lisättiin mm.uusia luksushyttejä.


title: M/S Sea Diamond

text: Alus ajoi karille 5. huhtikuuta 2007 Aigeianmerellä vain muutamia minuutteja Santorinilta lähtönsä jälkeen. Laivalla raportoitiin olleen yli 1 200 matkustajaa ja 390 miehistön jäsentä. Matkustajista suurin osa oli yhdysvaltalaisia ja saksalaisia. Kahta kadonnutta ranskalaista matkustajaa lukuun ottamatta kaikki laivalla olleet evakuoitiin. Alus upposi Santorinin edustalle noin 140 metrin syvyyteen varhain aamulla 6. huhtikuuta 2007 noin 15 tuntia sen jälkeen, kun laiva oli osunut kiviin ja alkanut vuotaa.


title: M/S Sea Diamond

text: Miehistön mukaan kari oli väärin piirretty merikorttiin: kortin mukaan se piti olla 57 metriä rannasta, mutta uudet mittaukset ovat osoittaneet, että se sijaitseekin 131 metriä rannasta.


title: M/S Sea Diamond

text: Alus oli tunnettu Ruotsissa, sillä siellä kuvattiin aikanaan televisiosarja "Varustamo" ("Rederiet"), jossa laiva kulki nimellä "Freja".


title: S/S Svea Jarl

text: M/S Andaman Princess (aikaisemmin S/S Svea Jarl ja M/S Apollo III) oli Silja Linen vuosina 1962–1976 käytössä ollut alus.


title: S/S Svea Jarl

text: Tiedot ovat Viking Linen ajoilta.


title: S/S Svea Jarl

text: Kansi 1: Pää- ja apukonehuoneet,


title: S/S Svea Jarl

text: kattilahuone, teknisiä tiloja ja hyttejä


title: S/S Svea Jarl

text: Kansi 2: Hyttejä


title: S/S Svea Jarl

text: Kansi 3: Autokansi, hyttejä


title: S/S Svea Jarl

text: Kansi 4: Hyttejä, neuvonta, kahvila, Supermarket


title: S/S Svea Jarl

text: Kansi 5: Ruokasali, Á la carte- ravintola, baari, aurinkokansi


title: S/S Svea Jarl

text: Kansi 6: Baari, Tanssisalonki, konferenssitiloja, hyttejä, baari, aurinkokansi.


title: S/S Svea Jarl

text: Kansi 7: Komentosilta


title: S/S Svea Jarl

text: Alus tilattiin Finnboda Varvilta joulukuussa 1959 työnimellä "Sten Sture". Sen köli laskettiin 2. joulukuuta 1960. Estelle Bernadotte kastoi 5. lokakuuta 1961 aluksen "Svea Jarliksi" ja se laskettiin 16. lokakuuta vesille. Alus oli koeajoissa 24.–25. maaliskuuta 1962, ja se luovutettiin 12. joulukuuta tukholmalaiselle Rederi Ab Svealle, joka maksoi aluksesta 18 318 000 kruunua. Se teki kutsuvieraiden kanssa neitsytmatkansa 15.–17. huhtikuuta.


title: S/S Svea Jarl

text: "Svea Jarl" asetettiin 21. huhtikuuta Silja Linen Tukholman ja Helsingin sekä Tukholman ja Turun välisille reiteille. Aluksen sähköjärjestelmä sammui 27. joulukuuta 1963. Alus teki 25. helmikuuta 1972 viimeisen matkansa Skeppsbronilta Tukholmasta Helsinkiin. Alus ajoi 27. helmikuuta paluumatkalla karille Tukholman saaristossa ja "Fennia" kuljetti alukset Tukholmaan.


title: S/S Svea Jarl

text: Alus myytiin 15. maaliskuuta 1976 Rederi Ab Slitelle 7 750 000 Ruotsin kruunulla, ja uusi omistaja nimesi aluksen "Apollo III:ksi". Vuodesta 1976 vuoteen 1989 alus liikennöi Viking Linellä "Apollo III" -nimisenä. Maaliskuussa 1989 alus myytiin thaimaalaiselle Siam Cruise Co Ltd:lle ja sen nimi vaihtui "M/S Andaman Princessiksi" vuoteen 2006 saakka. Vuonna 2010 Sierra Leonen lipun alla seilaava "M/S Prince" myytiin romutettavaksi Intiaan.


title: S/S Svea Jarl

text: Aluksessa oli alun perin höyrykone, mutta vuonna 1981 siihen vaihdettiin kaksi dieselmoottoria. Aluksen omistaja Rederi AB Slite teetti koneenvaihdon Wärtsilän Turun telakalla pääasiassa kustannussyistä. "Apollo III" liikennöi Viking Linen omistusaikana Tukholman ja Maarianhaminan välisessä risteilyliikenteessä. Aluksen seuraajaksi tuli vuonna 1989 "M/S Athena" ( sittemmin M/S Pearl of Scandinavia).


title: Intiaanireservaatti

text: Intiaanireservaatit ovat intiaanien tai eskimojen hallitsemia alueita Yhdysvalloissa ja Kanadassa. Reservaatit saivat alkunsa 1800-luvulla, kun eurooppalaislähtöiset uudisraivaajat ottivat intiaanien maat itselleen.


title: Intiaanireservaatti

text: Yhdysvalloissa reservaatit ("Indian reservation") toimivat Yhdysvaltain sisäministeriön Bureau of Indian Affairsin alaisuudessa. Kanadassa reservaatti ("Indian reserve") on määritelty erityisessä "Indian Act" -laissa (1876).


title: Intiaanireservaatti

text: Yhdysvalloissa on tätä nykyä noin 300 intiaanireservaattia. Alaskassa on yksi reservaatti. Niiden yhteenlaskettu pinta-ala on noin 56,2 miljoonaa eekkeriä eli noin 227 000 km², mikä on 2,3 % Yhdysvaltojen pinta-alasta. Liittovaltion tunnustamia alkuperäisheimoja, mukaan lukien Alaskan heimot, on 566. Kaikilla heimoilla ei ole omaa reservaattia kun taas joillakin niistä on useampia. Enemmistö intiaaneista elää silti reservaattien ulkopuolella.


title: Intiaanireservaatti

text: Yhdysvalloissa reservaatti-intiaanien asemasta päättää viime kädessä liittovaltion kongressi. Osavaltioilla ei ole paljonkaan sanottavaa siihen, mitä reservaateissa tapahtuu. Periaatteessa osavaltioiden lait eivät ole voimassa reservaattien alueella, mikä on aiheuttanut monia katkeria ja yhä jatkuvia valtakamppailuja intiaanien ja osavaltioiden sekä osavaltioiden ja liittovaltion kongressin välille. Yhdysvalloissa reservaateilla on "Indian Gaming Regulatory Act" -laissa säädettyjä erityisoikeuksia kasinojen pitämiseen.


title: Intiaanireservaatti

text: Kanadassa vuoden 1876 intiaanilaki teki intiaanien hallinnosta kansallisen ja rajoitti provinssien oikeuksia määrätä alkuperäiskansojen asioista. Vähitellen Kanadan hallitukset painostivat eri reservaatteja ja heimokuntia hyväksymään ja omaksumaan eurooppalaistyyppiseen edustukselliseen demokratiaan perustuvan vaaleilla valitun neuvoston ylimmäksi hallintoelimekseen. Näillä on kuitenkin yleensä vain neuvoa-antava asema, sillä ylin päätäntävalta on ministeriössä. Vuoden 1951 intiaanilain nojalla heimot saivat aiempaa enemmän itsehallinto-oikeuksia, mutta ministeriöllä on yhä veto-oikeus reservaattihallitusten päätöksiin. Virallisesti Kanada kunnioittaa reservaattien itsehallintoa.


title: Intiaanireservaatti

text: Eurooppalaiset siirtolaiset halusivat Pohjois-Amerikasta lähinnä maata, ja sitä saattoi saada vain intiaaneilta. Tärkeää oli saada siirrettyä intiaanit pois valkoisen asutuksen tieltä. Alusta alkaen reservaatit pyrittiin saamaan alueelle, joka ei ainakaan tuolloin kelvannut valkoisille. Ne sijaitsivat yleensä alueilla, joiden maa ei ollut viljelykelpoista. Tätä ei kuitenkaan otettu huomioon silloin, kun intiaaneista haluttiin kouluttaa valkoisten kaltaisia maanviljelijöitä. Varsinkin Suurilla tasangoilla ja Lounaisalueella tästä aiheutui paljon kiistoja intiaanien ja valkoisten välille.


title: Intiaanireservaatti

text: Lain mukaan intiaaneilta vallatuista maista tuli ensin Yhdysvaltain liittovaltion omaisuutta, jonka liittovaltio jakoi tai myi edelleen osavaltioille, erilaisille yhtiöille tai yksityisille henkilöille. Vuonna 1862 kongressin säätämä asutustilalaki, Homestead Act, lupasi maata ilmaiseksi uudisasukkaille. Vuoteen 1880 mennessä arviolta 224 000 km² maata siirtyi yksityiseen omistukseen. Lukuisat eri asutustilalait auttoivat valkoisia uudisasukkaita valtaamaan maata käyttöönsä vuosina 1860–1910. Myös osa intiaaneista pääsi tai joutui asutustilalakien piiriin.


title: Intiaanireservaatti

text: Kanadassa ei laadittu yleistä palstoituslakia. Suurin osa Kanadan alueen reservaateista oli varsin pieniä, ja hallituksen hajota ja hallitse –politiikka suosi tarkoituksellisesti reservaattien myöntämistä pikemminkin yksittäisille heimokunnille kuin kokonaisille intiaanikansoille. Jotkut reservaatit kuitenkin palstoitettiin asukkaidensa yksityisomaisuudeksi. Kanadan irokeesialueille muutti jo 1800-luvun alkupuoliskolla jatkuvasti lisää valkoisia asukkaita, ja usein nämä tunkeutuivat intiaaneille luvatuille maillekin. Kanada takasi Irokeesiliiton kuudelle kansakunnalle Six Nations -reservaatin ja karkotti alueelta pois valkoiset maahantunkeutujat, mutta alkoi itse palstoittaa reservaattien maata jo vuonna 1847. Perinteinen yhteismaanomistus loppui, kun jokainen perheellinen mies sai sata eekkeriä (n. 40 hehtaaria) maata.


title: Intiaanireservaatti

text: Reservaateista väkirikkain on Arizonan, New Mexicon ja Utahin alueella sjaitseva navajo-reservaatti, jossa asuu noin 150 000 intiaania. Se on myös pinta-alaltaan suurin, peräti 5,6 miljoonaa hehtaaria. Muita väkirikkaita reservaatteja ovat lakotojen Rosebud (n. 20 000) ja Pine Ridge (n. 15 000 asukasta). Reservaateissa asuu tosin myös muita ihmisiä kuin intiaaneja, esimerkiksi Rosebudin reservaatin kokonaisväkiluvusta vain noin puolet on intiaaneja.


title: Intiaanireservaatti

text: Suurin reservaatti-intiaanien keskittymä on Arizonassa. Siellä noin 10 000 hengen reservaatteja ovat apachien Fort Apache ja San Carlos, pimojen ja maricopien Gila River sekä papago- ja hopi-reservaatit. Yli 8 000 asukkaan reservaatteja ovat ainakin Pohjois-Dakotan Turtle Mountain ja Washingtonin osavaltion yakima-reservaatti sekä lakotojen Standing Rock ja Cheyenne River. Yli 7 000 asukkaan pääsevät vielä ainakin Zuni Pueblo New Mexicossa ja blackfoot-reservaatti Montanassa.


title: Intiaanireservaatti

text: Intiaanisotien loppuminen 1800-luvun lopussa sekä intiaanien terveyspalvelujen siirtyminen vuonna 1955 intiaaniasiainvirastolta terveysministeriölle ovat olleet tärkeitä käännekohtia intiaaniväestön lisääntymisessä. Parantunesta terveystilanteesta huolimatta intiaanit johtavat Yhdysvaltain sairaustilastoja. Joissakin heimoissa ja reservaateissa lähes puolet aikuisväestöstä sairastaa diabetesta. Alkoholismi on intiaanien keskuudessa viisi kertaa niin yleistä kuin koko maan väestössä. Itsemurhia intiaanit tekevät kaksi kertaa niin paljon kuin koko väestö keskimäärin. Yli kansallisen keskiarvon intiaanit kärsivät myös maksakirroosista, influenssasta, keuhkotaudista ja erilaisista lastentaudeista.


title: Intiaanireservaatti

text: Etelä-Dakotassa sijaitseva lakota-intiaanien Pine Ridgen reservaatti on ollut vuodesta toiseen Yhdysvaltain köyhimpiä kuntia. Alueen rikollisuus on huomattavaa ja erilaiset jengien väliset selkkaukset arkipäivää. Taloudelliset ja sosiaaliset erot voivat läheistenkin reservaattien välillä olla huomattavat. Arizonan apache-reservaatin San Carlosin taloudellinen tilanne on varsin huono ja työttömyysluvut korkeita. Pääelinkeinot ovat karjatalous, maanviljely, metsätalous ja korinpunonta. Fort Apachen talous sen sijaan kukoistaa, ja reservaatin intiaanien työttömyys on melko alhainen. Karjatalous ja maanviljely ovat pääelinkeinoja. Vauraus perustuu puunjalostustuotantoon ja turismiin. Reservaatissa on suuri hiihtokeskus ja kesähuvila-alue. Ak-Chinin kasinohotelli on tärkeä rakennus myös arkkitehtuurisesti.


title: Intiaanireservaatti

text: Kanadassa asuu noin miljoona intiaania, inuitia ja métisiä, jotka kaikki luetaan nykyisin alkuperäiskansoiksi. Kanadan intiaaniasiain- ja pohjoisen kehityksen ministeriön mukaan maassa asuu vähän alle 700 000 intiaania yli 600 heimokunnassa. Reservaateissa asuvien lukumäärä on ministeriön mukaan yli 360 000; Kanadan tilastokeskuksen mukaan alle 300 000 asuu reservaateissa. Reservaattien ulkopuolella ministeriö arvioi asuvan lähes 300 000 intiaania ja lisäksi vielä noin 25 000 asui kruunun mailla. Useimmat heimokunnat ovat jäsenmääriltään pieniä. Vain kymmenellä prosentilla heimokunnista on yli 2 000 jäsentä. Kolmannes kaikista alkuperäiskansoista asuu maalla reservaateissa.


title: Intiaanireservaatti

text: Manitoban provinssissa sijaitsevan syrjäisen cree-intiaanien reservaatin elinoloja on kuvattu "kolmannen maailman olosuhteiksi".


title: Intiaanireservaatti

text: Reservaateissa asuvien työttömyysprosentti on selvästi korkeampi kuin muiden kanadalaisten.